cyanic-selkie/wikianc huggingface dataset:
നോർതേൺ സൈപ്രസ്
നോർതേൺ സൈപ്രസ് (അല്ലെങ്കിൽ നോർത്ത് സൈപ്രസ്) ഒരു സ്വയം പ്രഖ്യാപിത പരമാധികാര രാഷ്ട്രമാണ്. ഈ രാജ്യത്തിന്റെ ഔദ്യോഗിക നാമം ടർക്കിഷ് റിപ്പബ്ലിക് ഓഫ് നോർതേൺ സൈപ്രസ് (ടി.എൻ.ആർ.സി.; ) എന്നാണ്. സൈപ്രസ് ദ്വീപിന്റെ വടക്കുകിഴക്കൻ ഭാഗമാണ് ഈ രാജ്യത്തിന്റെ കീഴിലുള്ള പ്രദേശം. ടർക്കി മാത്രമാണ് ഈ രാജ്യത്തെ അംഗീകരിച്ചിട്ടുള്ളത്. റിപ്പബ്ലിക് ഓഫ് സൈപ്രസിന്റെ ഭാഗമായതും സൈനിക അധിനിവേശത്തിലിരിക്കുന്നതുമായ പ്രദേശമാണിതെന്നാണ് അന്താരാഷ്ട്രസമൂഹത്തിന്റെ പൊതു അഭിപ്രായം.
വടക്ക് കിഴക്കായി കാർപാസ് ഉപദ്വീപിന്റെ അറ്റം മുതൽ പടിഞ്ഞാറ് മോർഫോ കടലിടുക്കുവരെയും; പടിഞ്ഞാറ് കോർമകിറ്റിസ് മുനമ്പ് മുതൽ തെക്ക് ലോറോജിന ഗ്രാമം വരെയും ഈ രാജ്യം വ്യാപിച്ചുകി‌ടക്കുന്നു. ഐക്യരാഷ്ട്രസഭയുടെ നിയന്ത്രണത്തിലുള്ള ഒരു ബഫർ സോൺ നോർതേൺ സൈപ്രസിനും ദ്വീപിന്റെ ബാക്കി പ്രദേശങ്ങൾക്കുമിടയിൽ കിടക്കുന്നു. ഇത് ദ്വീപിലെ ഏറ്റവും വലിയ നഗരവും രണ്ടു രാജ്യങ്ങളുടെയും തലസ്ഥാനവുമായ നിക്കോസിയയെ രണ്ടായി വിഭജിക്കുന്നു.
ഗ്രീക്ക് വംശജരും ടർക്കിഷ് വംശജരുമായ സൈപ്രസുകാർ തമ്മിലുള്ള സ്പർദ്ധ 1974-ൽ അട്ടിമറിയിലാണ് അവസാനിച്ചത്. ഇത് ദ്വീപിനെ ഗ്രീസുമായി കൂട്ടിച്ചേർക്കുവാനുള്ള ശ്രമമായിരുന്നു. ഇതിനു പ്രതികരണമെന്നോണം ടർക്കി ദ്വീപിന്റെ ഭാഗം പിടിച്ചെടുക്കുകയായിരുന്നു. വടക്കൻ സൈപ്രസിൽ നിന്ന് ഗ്രീക്ക് വംശജരിൽ ഭൂരിപക്ഷവും പുറത്താകുന്നതിനും തെക്കൻ സൈപ്രസിൽ നിന്ന് ടർക്കിഷ് വംശജർ നോർതേൺ സൈപ്രസിലേയ്ക്ക് ഓടിപ്പോകാനും ഇത് കാരണമായി. ദ്വീപ് വിഭജിക്കപ്പെടുകയും വടക്കൻ പ്രദേശം ഏകപക്ഷീയമായി 1983-ൽ സ്വാതന്ത്ര്യം പ്രഖ്യാപിക്കുന്നതിലേയ്ക്കുമാണ് സംഭവങ്ങൾ നയിച്ചത്. അംഗീകാരം ലഭിക്കാത്തതിനാൽ നോർതേൺ സൈപ്രസ് സാമ്പത്തിക രാഷ്ട്രീയ സൈനിക ആവശ്യങ്ങൾക്ക് ടർക്കിയെയാണ് ആശ്രയിക്കുന്നത്.
സൈപ്രസ് തർക്കത്തിന് ഒരു പരിഹാരം കാണാനുള്ള ശ്രമങ്ങൾ ഫലം കണ്ടിട്ടില്ല. പരിഹാരം കണ്ടെത്തേണ്ട ആവശ്യം മുൻനിറുത്തി 2008 മേയ് മാസത്തിൽ രണ്ടു കക്ഷികളും മറ്റൊരു വട്ടം ചർച്ചകൾ ആരംഭിക്കുകയുണ്ടായി. "സെക്യൂരിറ്റി കൗൺസിലിന്റെ പ്രമേയങ്ങൾ അനുസരിച്ചുള്ള രാഷ്ട്രീയ തുല്യതയുള്ളതും രണ്ടു വംശങ്ങൾ വസിക്കുന്നതും രണ്ടു പ്രദേശങ്ങളുള്ളതുമായ ഒരു ഫെഡറേഷൻ സ്ഥാപിക്കുക" എന്ന ലക്ഷ്യത്തിനായി പ്രവർത്തിക്കും എന്ന് പ്രതിജ്ഞയെടുത്തുകൊണ്ടാണ് ഈ വട്ടം ചർച്ചകൾ ആരംഭിച്ചത്. ടർക്കിഷ് സൈന്യത്തിന്റെ വലിയൊരു വിഭാഗം നോർത്തേൺ സൈപ്രസിൽ നിലനിർത്തപ്പെട്ടിട്ടുണ്ട്. നോർതേൺ സൈപ്രസ് സർക്കാർ ഇത് അംഗീകരിച്ചിട്ടുണ്ടെങ്കിലും റിപ്പബ്ലിക് ഓഫ് സൈപ്രസ് ഇതിനെ നിയമവിരുദ്ധമായ അധിനിവേശസൈന്യമായാണ് കണക്കാക്കുന്നത്. പല ഐക്യരാഷ്ട്രസഭാ സെക്യൂരിറ്റി കൗൺസിൽ പ്രമേയങ്ങളിലും ഈ സൈന്യവിഭാഗം നിലനിർത്തപ്പെടുന്നത് അപലപിക്കപ്പെട്ടിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:നോർതേൺ സൈപ്രസ് വർഗ്ഗം:ഒന്നിലധികം വൻകരകളിലായി വ്യാപിച്ചുകിടക്കുന്ന രാജ്യങ്ങൾ
മണത്തല വിശ്വനാഥക്ഷേത്രം
തൃശ്ശൂർ ജില്ലയിലെ ചാവക്കാട് നഗരസഭയിൽ ഉൾപ്പെട്ട മണത്തലയിലെ ഗുരുപാദപുരിയിൽ സ്ഥിതി ചെയ്യുന്ന ക്ഷേത്രമാണ് മണത്തല വിശ്വനാഥക്ഷേത്രം. ശ്രീനാരായണഗുരു പ്രതിഷ്ഠ നടത്തിയ ക്ഷേത്രങ്ങളിൽ ഉൾപ്പെട്ട ക്ഷേത്രമാണ് ഇത്.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ക്ഷേത്രങ്ങൾ
ഹെസ്സെലിൻ മഡോണ
1640-1645 കാലഘട്ടത്തിൽ ലൂയി പതിമൂന്നാമന്റെ സെക്രട്ടറി ലൂയി ഹെസ്സെലിന്റെ പാരീസ് ഭവനത്തിനായി സൈമൺ വൗറ്റ് നിർമ്മിച്ച ക്യാൻവാസ് പെയിന്റിംഗാണ് ഹെസ്സെലിൻ മഡോണ (ഫ്രഞ്ച് - ലാ വിർജ് ഹെസ്സെലിൻ, ലാ വിർജ് എ എൽ എൻഫന്റ് ഹെസ്സെലിൻ അല്ലെങ്കിൽ ലാ മഡോൺ ഹെസ്സെലിൻ) അല്ലെങ്കിൽ മഡോണ ഓഫ് ദി ഓക്ക് കട്ടിംഗ് (ലാ വിർഗെ ഓ റമേയു ഡി ചെയിൻ) .ലണ്ടനിലെ ഒരു ഗാലറിയിൽ ഇത് എപ്പോൾ പ്രദർശിപ്പിച്ചുവെന്നതിനും 1904 നും ഇടയിലുള്ള അതിന്റെ ചരിത്രവും അജ്ഞാതമാണ്. 2004-ൽ ഇത് പാരീസിലെ ലൂവ്രെക്ക് വേണ്ടി വാങ്ങി.
ഉറവിടങ്ങൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സോണ്യൂൾ ഓഫ് സിൻ
സീലിയറി ബോഡിയെ കണ്ണിന്റെ ലെൻസുമായി ബന്ധിപ്പിക്കുന്ന നാരുകളുടെ ഒരു സോണ്യൂൾ (ചെറിയ ബാൻഡ്) ആണ് സോണ്യൂൾ ഓഫ് സിൻ. സിൻസ് മെംബ്രേൻ, സീലിയറി സോണ്യൂൾ എന്നീ പേരുകളിലും ഇവ അറിയപ്പെടുന്നുണ്ട്. കണ്ണിലെ ഈ ഘടനയെക്കുറിച്ച് ആദ്യമായി വിവരിച്ച ജർമൻ അനാട്ടമിസ്റ്റ് ആയ ജോഹാൻ ഗോട്ട്ഫ്രൈഡ് സിന്നിന്റെ പേരിൽ നിന്നാണ് ഇവയ്ക്ക് ഈ പേര് ലഭിച്ചത്. സോണ്യുലാർ നാരുകളെ ചിലപ്പോൾ ലെൻസിന്റെ സസ്പെൻസറി ലിഗമെന്റുകൾ എന്ന് വിളിക്കാറുണ്ട്. അതിന് കാരണം അവ സസ്പെൻസറി ലിഗമെന്റുകൾ പോലെ പ്രവർത്തിക്കുന്നു എന്നതാണ്.
വികസനം
കണ്ണിലെ സീലിയറി എപ്പിത്തീലിയൽ കോശങ്ങളിൽ നിന്നാണ് സോണ്യൂളുകൾ വികസിച്ചുവരുന്നത് എന്ന് കരുതപ്പെടുന്നു.
അനാട്ടമി
സോണ്യൂൾ ഓഫ് സിന്നിനെ രണ്ട് പാളികളായി വിഭജിച്ചിരിക്കുന്നു. ആദ്യത്തെ നേർത്ത പാളി ഹയാലോയ്ഡ് ഫോസയോട് ചേർന്നിരിക്കുന്നതാണ്. രണ്ടാമത്തെ കട്ടിയുള്ള പാളി സോണുലാർ നാരുകളുടെ ശേഖരമാണ്. നാരുകൾ എല്ലാം കൂടി ഒരുമിച്ച് സസ്പെൻസറി ലിഗമെന്റ് എന്ന് അറിയപ്പെടുന്നു. സോണ്യൂളുകളുടെ വ്യാസം 1-2 μm ആണ്.
സീലിയറി എപിത്തീലിയത്തിന്റെ പാർസ് പ്ലാന മേഖലയിൽ നിന്ന് ഉരുത്തിരിയുന്ന ലെൻസ് സോണ്യൂളുകൾ ലെൻസ് ക്യാപ്സ്യൂളിന്റെ ചുറ്റിലുമായി ബന്ധിക്കുന്നു.
കണക്റ്റീവ് ടിഷ്യു പ്രോട്ടീനായ ഫൈബ്രിലിൻ ഉപയോഗിച്ചാണ് സോണ്യൂളുകൾ പ്രധാനമായും നിർമ്മിച്ചിരിക്കുന്നത്. ഫൈബ്രിലിൻ ജീനിലെ മ്യൂട്ടേഷനുകൾ മാർഫാൻ സിൻഡ്രോം എന്ന അവസ്ഥയിലേക്ക് നയിക്കുന്നു, ഇതിന്റെ അപകട ഘടകങ്ങളിൽ ലെൻസ് ഡിസ്ലോക്കേഷൻ സാധ്യതയുമുണ്ട്.
ക്ലിനിക്കൽ രൂപം
സോണ്യൂളുകൾ ഒരു സ്ലിറ്റ് ലാമ്പ് ഉപയോഗിച്ച് ദൃശ്യവൽക്കരിക്കാൻ പ്രയാസമാണ്. പക്ഷേ പ്യൂപ്പിൾ നന്നായി വികസിപ്പിക്കുന്നതിലൂടെ ഇത് കാണാൻ കഴിയും. ഐറിസ് കൊളോബോമ അല്ലെങ്കിൽ ലെൻസ് സബ്ലക്സേഷൻ ഉണ്ടെങ്കിലും ഇത് ദൃശ്യമാകും. ഒരു വ്യക്തിയുടെ സോണ്യൂളുകളുടെ എണ്ണം പ്രായത്തിനനുസരിച്ച് കുറയുന്നു.
പ്രവർത്തനം
ലെൻസിനെ കണ്ണിൻ്റെ ഒപ്റ്റിക്കൽ ആക്സിസിൽ നിലനിർത്തുന്നത് സോണ്യൂളുകളാണ്. അതേപോലെ സീലിയറി പേശിയുടെ പ്രവർത്തന ഫലമായി സോണ്യൂളുകൾ വലിഞ്ഞ് മുറുകുകയും, അയയുകയും ചെയ്യുന്നതിലൂടെയാണ് ലെൻസ് ആകൃതി മാറി അക്കൊമഡേഷൻ സാധ്യമാകുന്നത്.
പുറത്തേക്കുള്ള കണ്ണികൾ
വർഗ്ഗം:നേത്രവിജ്ഞാനം വർഗ്ഗം:നേത്ര ഘടന
കമലദളം
ലോഹിതദാസിന്റെ രചനയിൽ സിബി മലയിൽ സംവിധാനം ചെയ്തു 1992-ൽ പുറത്തിറങ്ങിയ മലയാളചലച്ചിത്രമാണ് കമലദളം. മോഹൻലാൽ, മുരളി, വിനീത്, നെടുമുടി വേണു, മോനിഷ, പാർവ്വതി തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്നു.
കഥാസന്ദർഭം
കേരള കലാ മന്ദിരത്തിലെ അദ്ധ്യാപകനായിരുന്നു നന്ദഗോപൻ (മോഹൻലാൽ). ഭാര്യയുടെ (പാർവ്വതി) ആത്മഹത്യ ഇദ്ദേഹത്തെ മദ്യത്തിനടിമയാക്കി. ഭാര്യയുടെ കൊലപാതകിയെന്ന് സംശയിക്കപ്പെട്ട നന്ദഗോപനെ പെരുമാറ്റദൂഷ്യത്തിന്റെ പേരിൽ കലാ മന്ദിരത്തിൽനിന്നും സസ്പെന്റ് ചെയ്തു. തിരിച്ചെടുക്കാതിരിക്കാൻ സെക്രട്ടറി വേലായുധന്റെ (നെടുമുടി വേണു) അടവുകൾ വിഫലമാക്കി അദ്ദേഹം കലാ മന്ദിരത്തിൽ അദ്ധ്യാപകനായി പ്രവേശിക്കുന്നു. അദ്ദേഹത്തിന്റെ മോഹമായിരുന്ന സീതാ കല്ല്യാണം എന്ന നൃത്തശില്പം മാളവിക (മോനിഷ) എന്ന വിദ്യാർത്ഥിനിയെ പരിശീലിപ്പിച്ച് അവതരിപ്പിക്കുന്നു. നന്ദഗോപനും മാളവികയും തമ്മിലുള്ള അടുപ്പത്തിൽ തെറ്റിദ്ധരിക്കപ്പെട്ട മാളവികയുടെ കാമുകൻ സോമശേഖരൻ (വിനീത്) നന്ദഗോപനെ വിഷം കൊടുത്ത് കൊല്ലുന്നു.
ഗാനങ്ങൾ
കൈതപ്രം രചിച്ച ഈ ചിത്രത്തിലെ ഗാനങ്ങൾ ചിട്ടപ്പെടുത്തിയത് രവീന്ദ്രൻ മാസ്റ്ററാണ്.
പുറത്തേക്കുള്ള കണ്ണികൾ
വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വാണിവിലാസ് സ്ത്രീകളുടെയും കുട്ടികളുടെയും ആശുപത്രി
ലഘുചിത്രം| വാണിവിലാസ് സ്ത്രീകളുടെയും കുട്ടികളുടെയും ആശുപത്രിയിലെ ഔട്ട് പേഷ്യന്റ് വിഭാഗം ഇന്ത്യയിലെ കർണാടകയിലെ ബാംഗ്ലൂരിൽ സർക്കാർ നടത്തുന്ന ഒരു ആശുപത്രിയാണ് വാണി വിലാസ് സ്ത്രീകളുടെയും കുട്ടികളുടെയും ആശുപത്രി. ഇത് ബാംഗ്ലൂർ മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടുമായി ബന്ധപ്പെട്ടിരിക്കുന്നു.
4 ലക്ഷം ₹ ചെലവിൽ 1935ലാണ് ഇത് നിർമ്മിച്ചത്. ആദ്യത്തെ മെഡിക്കൽ സൂപ്രണ്ട് എം സി അൽബുക്കർക് ആയിരുന്നു. 2002ൽ 4.2 കോടി ₹ ചെലവിൽ നവീകരിച്ചു.
2000-ൽ, ഇന്ത്യയിലെ 11 എയ്ഡ്‌സ് നിയന്ത്രണ കേന്ദ്രങ്ങളിൽ ഒന്നായും കർണാടകത്തിലെ ഏക കേന്ദ്രമായും ഇത് തിരഞ്ഞെടുക്കപ്പെട്ടു.
ഫോർട്ട് പള്ളിയും ഫോർട്ട് സെമിത്തേരിയും നിലനിന്നിരുന്ന മൈതാനത്താണ് വാണി വിലാസ് ആശുപത്രി സ്ഥിതി ചെയ്യുന്നത്. മൈസൂർ സർക്കാരാണ് ചർച്ച് ഓഫ് ഇംഗ്ലണ്ടിൽ നിന്ന് ഭൂമി ഏറ്റെടുത്തത്. നഷ്ടപരിഹാരമായി ചാമരാജ്പേട്ടയിലെ ഹാർഡിംഗ് റോഡിൽ സ്ഥലം നൽകി, അവിടെ ഇപ്പോൾ സെന്റ് ലൂക്ക്സ് പള്ളി സ്ഥിതി ചെയ്യുന്നു.
ശ്രദ്ധേയമായ സംഭവങ്ങൾ
ഇന്ത്യൻ സിനിമാ സൂപ്പർസ്റ്റാർ രജനികാന്ത് 1950 ഡിസംബർ 12 ന് ഈ ആശുപത്രിയിൽ ജനിച്ചു.
പുറം കണ്ണികൾ
വർഗ്ഗം:കർണാടകയിലെ മെഡിക്കൽ കോളേജുകൾ
ലിസ് മിച്ചൽ
1970കളിലും 1980കളിലും ലോകമെമ്പാടുമുള്ള സംഗീത പ്രേമികളെ ആവേശം കൊള്ളിച്ച യൂറോപ്യൻ സംഗീത വൃന്ദമായിരുന്ന ബോണി എമ്മിലെ മുഖ്യ ഗായികയായിരുന്നു ജമൈക്കൻ ബ്രീട്ടീഷ് വംശജയായ എലിസബത്ത് റബേക്കാ ലിസ് മിച്ചൽ എന്ന ലിസ് മിച്ചൽ. (ജ: 12 ജൂലൈ 1952 ) പതിനൊന്നാം വയസ്സിൽ ലണ്ടനിലേയ്ക്ക് കുടിയേറിപാർത്ത കുടുംബത്തിലെ അംഗമായ ലിസ് റോക്ക് സംഗീതവൃന്ദമായ ഹെയറിനോടൊപ്പം ചേരുകയും ഗായികയായ ഡോണാ സമ്മറിനു പകരം ഒരു ജർമ്മൻ സംഗീതട്രൂപ്പിൽ ഉൾപ്പെടുത്തപ്പെടുകയും ചെയ്തു.
ബോണി.എം
ഫ്രാങ്ക് ഫാരിയന്റെ നേതൃത്വത്തിലുള്ള ജർമ്മൻ സംഗീത വൃന്ദമായിരുന്ന ബോണി എമ്മിൽ ലിസ് ചേരുന്നത് സഹഗായികയായിരുന്ന  മാർസിയ ബാരെറ്റിന്റെ നിർദ്ദേശപ്രകാരമാണ്.1986 ൽ ഫാരിയൻ ബാൻഡ് പിരിച്ചുവിടുന്നതുവരെ സംഘത്തിലെ അനിവാര്യമായ സാന്നിദ്ധ്യമായി അവർ തുടർന്നു.
അവലംബം
വർഗ്ഗം:സംഗീത സംഘങ്ങൾ വർഗ്ഗം:1952-ൽ ജനിച്ചവർ വർഗ്ഗം:ജൂലൈ 12-ന് ജനിച്ചവർ
കേരള ആന്റി സോഷ്യൽ ആക്റ്റിവിറ്റീസ് പ്രിവൻഷൻ ആക്റ്റ് 2007
ഗുണ്ടാ, റൗഡി എന്നിവ സംബന്ധിച്ച് കൃത്യമായി നിർവചനം ഈ നിയമത്തിലുണ്ട്. അനധികൃത മണൽ കടത്തുകാർ, പണം പലിശക്ക് നൽകുന്ന ബ്ലേഡ് സംഘങ്ങൾ, അബ്കാരി കേസിലെ പ്രതികൾ തുടങ്ങി സാമൂഹിക വിരുദ്ധ പ്രവർത്തനങ്ങളിൽ ഏർപ്പെടുത്തുന്നവരെ ഗുണ്ടകളെന്നും കൂലിത്തല്ല്, ക്വട്ടേഷൻ പ്രവർത്തനം എന്നിവയിൽ സജീവമാകുന്നവരെ റൗഡികളെന്നും കണക്കാക്കിയാണ് നടപടിയെടുക്കുക. മൂന്നു കേസുകളിൽ പ്രതികളാവുകയോ ഒരു കേസിൽ ശിക്ഷിക്കപ്പെടുകയോ ചെയ്യുന്നവരെയാണ്‌ ഗുണ്ടാ നിയമ പ്രകാരം കരുതൽ തടങ്കലിൽ വയ്‌ക്കുന്നത്‌.
നിയമത്തിന്റെ പരിധിയിൽ വരുന്നവർ
പൊതുസുരക്ഷയ്ക്കും സമാധാനത്തിനും ഭംഗം വരുത്തുന്നവർ, അറിയപ്പെടുന്ന ഗുണ്ടകൾ, അനധികൃത മദ്യക്കച്ചവടക്കാർ, കടത്തുകാർ, വിൽപനക്കാർ, ഇവരുടെ അടുത്ത ബന്ധുക്കൾ, വ്യാജ നോട്ട് നിർമാതാക്കൾ, വിതരണക്കാർ, മണൽ മാഫിയ, വ്യാജ സിഡി നിർമാതാക്കൾ, വിതരണക്കാർ, ലഹരി മരുന്ന് ഉൽപാദകർ, കടത്തുകാർ, വിൽപനക്കാർ എന്നിവരെല്ലാം നിയമത്തിന്റെ പരിധിയിൽ വരും. ഇതിനു പുറമെ, വിദേശ രാജ്യങ്ങളിൽനിന്നു ഹവാല ഇടപാടിലൂടെ പണം കടത്തുന്നവർ, പണത്തിനു വേണ്ടി വ്യക്തിയെ ആക്രമിക്കുന്നവർ, അനാശാസ്യ പ്രവർത്തനത്തിൽ ഏർപ്പെടുന്നവർ, തുടങ്ങിയവർ ഇതിൽപ്പെടും. ബ്ളേഡിനു പണം നൽകിയശേഷം ഭീഷണിപ്പെടുത്തിയും ആക്രമിച്ചും തിരിച്ചുപിടിക്കുന്നവർ, എന്നിവരെയും നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്. സംസ്ഥാന സഹകരണ നിയമത്തിന്റെയോ റിസർവ് ബാങ്കിന്റെയോ അംഗീകാരമില്ലാതെ പണമിടപാടു നടത്തുന്ന സ്ഥാപനങ്ങൾ, അന്യന്റെയോ സർക്കാരിന്റെയോ ഭൂമി അനധികൃതമായി തട്ടിയെടുക്കുന്നവർ എന്നിവരെയും 2014 ലെ ഭേദഗതിയിലൂടെ നിയമത്തിന്റെ പരിധിയിൽ ഉൾപ്പെടുത്തിയിട്ടുണ്ട്.
അറിയപ്പെടുന്ന ഗുണ്ടകളെയും റൌഡികളെയും ചില സ്ഥലങ്ങളിൽ പ്രവേശിക്കുന്നത് ഒരു വർഷം തടയാൻ ഡി.ഐ.ജിക്കോ ജില്ലാ മജിസ്ട്രേട്ടിനോ അധികാരമുണ്ടാകും. ഏതെങ്കിലും പ്രദേശം പ്രശ്നബാധിതമെന്ന് ഉത്തരവിടാൻ ഈ ആക്ട് മൂലം ജില്ലാ മജിസ്ട്രേട്ടിന് അധികാരമുണ്ടാകും. മ­യ­ക്കു­മ­രു­ന്നു ­കേ­സി­ലെ­ പ്ര­തി­കൾ­ക്കും­ കാ­പ്പ­ നി­യ­മം ചുമത്താവുന്നതാണെന്ന് ഹൈക്കോടതി വ്യക്തമാക്കിയിട്ടുണ്ട്.
പുറം കണ്ണികൾ
വർഗ്ഗം:കേരളത്തിലെ നിയമങ്ങൾ
1884
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൺപത്തി ഒമ്പതാം നാലാം വർഷമായിരുന്നു 1884.
അവലംബം
വർഗ്ഗം:1889
ഡിയോണി പശു
കരട് കന്നുകാലികളുടെ ഇന്ത്യൻ ഇനമാണ് ഡിയോണി. ഗിർ, ഡാംഗി, പ്രാദേശിക കന്നുകാലികൾ എന്നിവയുടെ മിശ്രിതത്തിൽ നിന്ന് ഉത്ഭവിച്ച ഒരു ഡ്രാഫ്റ്റ് തരം മൃഗമാണ് ഇത്. മഹാരാഷ്ട്രയിലെ ലാത്തൂർ ജില്ലയിലെ ഡിയോണിയുടെ താലൂക്കിന്റെ പേരിൽ അറിയപ്പെടുന്ന ഈ ഇനം “സുർത്തി”, “ഡോംഗർപതി”, “ഡോംഗ്രി”, “വണ്ണേര”, “വാഗൈഡ്”, “ബാലൻ‌ക്യ”, “ഷെവേര” എന്നും അറിയപ്പെടുന്നു. പ്രധാനമായും മഹാരാഷ്ട്രയിലെ മറാത്ത്വാഡ മേഖലയിലെ ലാത്തൂർ, നന്ദേദ്, ഉസ്മാനാബാദ്, പർഭാനി ജില്ലകളിലുംഅതുപോലെ കർണാടകയിലെ ബിദാർ ജില്ലയും ഇത് കാണപ്പെടുന്നു.
സ്വഭാവഗുണങ്ങൾ
ശരീരത്തിന്റെ നിറം സാധാരണയായി കറുപ്പും വെളുപ്പും കാണാം. ഈ ഇനത്തിന് മൂന്ന് സമ്മർദ്ദങ്ങളുണ്ട്. ബാലൻ‌ക്യ (പൂർണ്ണമായ വെള്ള), വണ്ണേര (ഭാഗിക കറുത്ത മുഖമുള്ള പൂർണ്ണമായ വെള്ള), വാഗൈഡ് അല്ലെങ്കിൽ ഷെവേറ (കറുപ്പും വെളുപ്പും പുള്ളി). നെറ്റിക്ക് വശത്ത് നിന്ന് കണ്ണുകൾക്ക് പുറകിലും മുകളിലുമായി ചെറിയ വലിപ്പത്തിലുള്ള കൊമ്പുകൾ പുറത്തേക്കും മുകളിലേക്കും പുറപ്പെടുന്നു കൊമ്പിന്റെ നുറുങ്ങുകൾ മൂർച്ചയുള്ളതാണ്. തൂങ്ങിയ ചെവികളും പ്രമുഖവും ചെറുതായി വീർത്തതുമായ നെറ്റി എന്നിവയാണ് ഈ ഇനത്തിന്റെ സവിശേഷത. കനത്ത ജോലികൾക്കായി ഡിയോണി കാളകളെ തിരഞ്ഞെടുക്കുന്നു, കൂടാതെ 12 വയസ്സ് വരെ കാളകളെ ഫലപ്രദമായി ഉപയോഗിക്കാൻ കഴിയും.
കാളക്ക് 590കി വരെ തൂക്കം വരുന്നു. പശുവിനു 390 കിലോ.
പാലുത്പാദനം
ഒരു കറവക്കാലത്ത് ശരാശരി 868 കിലോഗ്രാം പാൽ ഉത്പാദിപ്പിക്കുന്നു ( 638 മുതൽ 1229 കിലോഗ്രാം വരെ). പാലിലെ കൊഴുപ്പ് ശതമാനം ശരാശരി 4.3% ആണ്.
പരാമർശങ്ങൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:Pages using deprecated image syntax വർഗ്ഗം:ഇന്ത്യൻ കന്നുകാലിയിനങ്ങൾ
മൊത്ത ദേശീയ ഉത്പാദനം
ഒരു രാജ്യത്തെ ജനങ്ങളുടെ സമ്പത്താണ് മൊത്ത ദേശീയ ഉത്പാദനം (ജി.എൻ.പി.) എന്നതുകൊണ്ട് ഉദ്ദേശിക്കുന്നത്. ഇതിൽ രാജ്യത്തിന് പുറത്തുള്ള സമ്പാദ്യവും ഉൾപെടും.
വർഗ്ഗം:പുതുമുഖലേഖനം
ഡക്ഡക്ഗോ
വെബ്സൈറ്റുകളിൽ തിരച്ചിൽ നടത്തുന്നവരുടെ സ്വകാര്യത സംരക്ഷിക്കുകയും വ്യക്തിഗത തെരച്ചിൽ ഫലങ്ങളിലെ ഫിൽറ്റർ ബബ്ൾ ഒഴിവാക്കുകയും ചെയ്യുന്ന സുരക്ഷിതമായ ഒരു ഇന്റർനെറ്റ് സെർച്ച് എൻജിനാണ് ഡക്ഡക്ഗോ (DuckDuckGo). തങ്ങൾ ഉപയോക്താവിനെ പിൻതുടരുകയോ (ട്രാക്കിംഗ്) തെരച്ചിൽ ചരിത്രം മറ്റുള്ളവരുമായി പങ്കുവെയ്കുകയോ ചെയ്യുന്നില്ലെന്ന് ഈ സെർച്ച് എഞ്ചിന്റെ പരിപാലകർ അവകാശപ്പെടുന്നു. തിരച്ചിലിന്റെ ഫലത്തിൽ 'കൂടുതൽ ആശ്രയിക്കുന്ന ഉത്ഭവങ്ങളിൽ' നിന്നുമുളളതിനേക്കാൾ 'മികച്ച സ്രോതസ്സിൽ നിന്നുമുള്ള വിവരങ്ങൾ' നൽകുവാൻ ഡക് ഡക് ഗോ പരിശ്രമിക്കുന്നു. യാൻഡെക്സ്, യാഹൂ, ബിൻഗ്, യംലി തുടങ്ങിയ സെർച്ച് എൻജിനുകളുമായുള്ള പങ്കാളിത്ത വിവരശേഖരണത്തിലൂടെയും വിക്കിപീ‍ഡിയ പോലുള്ള സാമൂഹ്യസ്രോതസ്സുകൾ മുഖ്യമായുള്ള വെബ്സൈറ്റുകളിൽ നിന്നും ശേഖരിക്കുന്ന വിവരങ്ങളിലൂടെയുമാണ് ഇവർ ഇത് സാദ്ധ്യമാക്കുന്നത്.
ചരിത്രം
ഗബ്രിയേൽ വെയ്ൻബെർഗ് സ്ഥാപിച്ച ഡക്ക്ഡക്ക്ഗോ 2008 ഫെബ്രുവരി 29-ന് പെൻസിൽവാനിയയിലെ വാലി ഫോർജിൽ ആരംഭിച്ചു. ഇപ്പോൾ പ്രവർത്തനരഹിതമായ സോഷ്യൽ നെറ്റ്‌വർക്കായ നെയിംസ് ഡാറ്റാബേസ് മുമ്പ് ആരംഭിച്ച ഒരു സംരംഭകനാണ് വെയ്ൻബർഗ്. തുടക്കത്തിൽ 2011 ഒക്‌ടോബർ വരെ വെയ്ൻബെർഗ് സ്വയം ധനസഹായം നൽകി, തുടർന്ന് "യൂണിയൻ സ്ക്വയർ വെഞ്ച്വേഴ്‌സും ഒരു കൂട്ടം ഏഞ്ചൽ നിക്ഷേപകരും പിന്തുണച്ചു." "ഞങ്ങൾ ഡക്ഡക്ഗോയിൽ നിക്ഷേപിച്ചു, കാരണം സെർച്ച് എഞ്ചിന്റെ രീതി മാറ്റാൻ മാത്രമല്ല, അത് ചെയ്യാനുള്ള സമയമാണിതെന്നും ഞങ്ങൾക്ക് ബോധ്യപ്പെട്ടു." കൂടാതെ, ട്രിസ്ക്വെൽ, ലിനക്സ് മിന്റ്, മിഡോരി വെബ് ബ്രൗസർ എന്നിവ ഡക്ഡക്ഗോ അവരുടെ ഡിഫോൾട്ട് സെർച്ച് എഞ്ചിനായി ഉപയോഗിക്കാനായി മാറി. പരസ്യങ്ങളിലൂടെയും അനുബന്ധ പ്രോഗ്രാമുകളിലൂടെയും ഡക്ഡക്ഗോ വരുമാനം നേടുന്നു.
അവലംബം
വർഗ്ഗം:സെർച്ച് എഞ്ചിനുകൾ
എൻ. ഗോപാലകൃഷ്ണൻ (ചിത്രസംയോജകൻ)
ജീവിതം
1109 വൃശ്ചികം 19 ന് (1934 നവംബർ 24)‌ ശ്രീ. നരസിംഹൻ പോറ്റിയുടെയും ശ്രീമതി സീതാമ്മാളിന്റെയും പുത്രനായി  നെയ്യാറ്റിൻകര കുമിളി മഠത്തിൽ ജനിച്ചു. ഭാര്യ ശ്രീമതി ലക്ഷ്മി. എസ്‌. എസ്‌. എൽ. സി. പാസ്സായിട്ടുണ്ട്.. 1952 -ൽ മെരിലാന്റ് സ്റ്റുഡിയോ സ്ഥാപിതമായപ്പോൾ അവിടെ എഡിറ്റിംഗ് ഡിപ്പാർട്ട്മെന്റിൽ ചേർന്നു. ആത്മസഖി മുതൽ മേരിലാന്റിൽ നിർമ്മിച്ച എല്ലാ ചിത്രങ്ങളുടെയും സംയോജകനായി പ്രവർത്തിച്ചിട്ടുണ്ട്. അവിടുത്തെ മുഖ്യ ചലച്ചിത്രസംയോജകനായിരുന്നു. വർഗ്ഗം:1934-ൽ ജനിച്ചവർ വർഗ്ഗം:നവംബർ 24-ന് ജനിച്ചവർ വർഗ്ഗം:മലയാളചലച്ചിത്ര ചിത്രസംയോജകർ
പെരുമ്പള
പെരുമ്പള കാസറഗോഡ് ജില്ലയിലെ ഒരു ഗ്രാമമാണ്. ചന്ദ്രിഗിരി പുഴയുടെ തീരത്താണ് ഈ ഗ്രാമം സ്ഥിതിചെയ്യുന്നത്. ഇവിടെ പെരുമ്പള പാലം സ്ഥിതിചെയ്യുന്നു. ചെമ്മനാട് പഞ്ചായത്തിന്റെ ഭാഗമാണ്.
ജനസംഖ്യ
India census, പെരുമ്പളയിൽ 6889 ജനങ്ങളുണ്ട് അതിൽ 3305 പുരുഷന്മാരും 3584 സ്ത്രീകളുമാണ്.
കേരളസംസ്ഥാന ചലച്ചിത്രപുരസ്കാരം 2013
കേരള സർക്കാറിന്റെ 2013-ലെ സംസ്ഥാന ചലച്ചിത്ര അവാർഡുകൾ 2014 ഏപ്രിൽ 19-നു് തിരുവനന്തപുരത്ത് പ്രഖ്യാപിച്ചു. സംസ്ഥാന ചലച്ചിത്ര അക്കാദമിയുടെ മേൽനോട്ടത്തിൽ സംവിധായകൻ ഭാരതിരാജ അദ്ധ്യക്ഷനായി രൂപീകരിച്ച ജൂറിയുടെ മുൻപാകെ 85 ചിത്രങ്ങളാണ് പ്രദർശിപ്പിച്ചത്.
ആസഫ് അലി
അഭിഭാഷകനും ഇന്ത്യൻ സ്വാതന്ത്ര സമര സേനാനിയുമായിരുന്നു ആസഫ് അലി. ഭഗത് സിംഗ്ന് വേണ്ടി കോടതിയിൽ ഹാജരായത് ആസഫ് അലിയാണ്. അമേരിക്കൻ ഐക്യനാടുകളിലെ ആദ്യത്തെ അംബാസിഡറായിരുന്ന അദ്ദേഹം ഒഡിസ ഗവർണർ സ്ഥാനവും വഹിച്ചിട്ടുണ്ട്.
വിദ്യാഭ്യാസം
സെന്റ് സ്റ്റീഫൺസ് കോളേജിൽ നിന്ന് വിദ്യാഭ്യാസം നേടിയത്.ഇംഗ്ല്ൺറ്റിലെ ലിങ്കൻസ് ഇൻ ന്നിൽ നിന്ന് ബാരിസ്റ്ററായി.
മിന്റോ ഒഫ്താൽമിക് ഹോസ്പിറ്റൽ
ബാംഗ്ലൂരിലെ ഒരു സർക്കാർ നേത്രരോഗ സ്പെഷ്യാലിറ്റി ആശുപത്രിയാണ് മിന്റോ ഒഫ്താൽമിക് ഹോസ്പിറ്റൽ. മിന്റോ ഒഫ്താൽമിക് ഹോസ്പിറ്റൽ ഒരു റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ആണ്. 1896-ൽ സ്ഥാപിതമായ ഇത് ലോകത്തിലെ ഏറ്റവും പഴക്കം ചെന്ന സ്പെഷ്യാലിറ്റി നേത്ര ആശുപത്രികളിൽ ഒന്നായി മാറി. 1896-ൽ ചിക്കപ്പേട്ട പ്രദേശത്ത് ആരംഭിച്ച ആശുപത്രി 1897-ൽ ലാൽബാഗ് ലോഡ്ജിലേക്ക് മാറ്റുകയും പിന്നീട് 1913-ൽ മൈസൂർ രാജാവായിരുന്ന നൽവാഡി കൃഷ്ണരാജ വാഡിയാർ നാലാമന്റെ ഭരണകാലത്ത് നിർമ്മിച്ച ഇന്നത്തെ കെട്ടിടത്തിലേക്ക് മാറ്റുകയും ചെയ്തു. ഇത് ബാംഗ്ലൂർ മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടുമായി അഫിലിയേറ്റ് ചെയ്തിട്ടുണ്ട്, കൂടാതെ ദേശീയ പ്രാധാന്യമുള്ള ഒരു സ്ഥാപനവുമാണ്.
ആസഫ് അലി
നിയമവൃത്തി
Asaf Ali rose to become one of the most respected lawyers in the country. He defended Shaheed Bhagat Singh
മിന്റോ ഒഫ്താൽമിക് ഹോസ്പിറ്റൽ
300 കിടക്കകളുള്ള, ത്രിതീയ നേത്രരോഗ ആശുപത്രിയാണിത്. കമ്മ്യൂണിറ്റി ഒഫ്താൽമോളജി, കോർണിയ & ഐ ബാങ്ക്, റിഫ്രാക്റ്റീവ് സർജറി, ഗ്ലോക്കോമ ക്ലിനിക്ക്, സ്ക്വിന്റ്, ഒക്കുലോപ്ലാസ്റ്റി & ന്യൂറോഫ്താൽമോളജി ക്ലിനിക്ക്, ലോ വിഷ്വൽ എയ്ഡ്സ് ക്ലിനിക്ക്, വിട്രിയോ-റെറ്റിനൽ & യുവിയ ക്ലിനിക്ക് എന്നിവ ഇതിൽ ഉൾപ്പെടുന്നു.
ആസഫ് അലി
അവലംബങ്ങൾ
വർഗ്ഗം:1888-ൽ ജനിച്ചവർ വർഗ്ഗം:1953-ൽ മരിച്ചവർ വർഗ്ഗം:ഡെൽഹിയിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:ഇന്ത്യൻ നയതന്ത്രജ്ഞർ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
മിന്റോ ഒഫ്താൽമിക് ഹോസ്പിറ്റൽ
ഈ സ്ഥാപനത്തിന്റെ തുടക്കം മുതൽ നൂറുകണക്കിന് നേത്രരോഗ വിദഗ്ധർ പരിശീലനം നേടിയിട്ടുണ്ട്. ഒരു തൃതീയ റഫറൽ സെന്റർ ആയ മിന്റോ ഒഫ്താൽമിക് ഹോസ്പിറ്റൽ, കർണാടകയിലെയും അതിന്റെ അയൽ സംസ്ഥാനങ്ങളിലെയും ദരിദ്രർക്കും അതി ദരിദ്രർക്കും സബ്സിഡി നിരക്കിൽ അതിന്റെ സേവനങ്ങൾ വാഗ്ദാനം ചെയ്യുന്നു.
മറ്റ് ഉറവിടങ്ങൾ
Clinical phenotype and linkage analysis of the congenital fibrosis of the extraocular muscles in an Indian family (ഒരു ഇന്ത്യൻ കുടുംബത്തിലെ എക്സ്ട്രാക്യുലർ പേശികളുടെ അപായ ഫൈബ്രോസിസിന്റെ ക്ലിനിക്കൽ ഫിനോടൈപ്പും ലിങ്കേജ് വിശകലനവും)]
പുറം കണ്ണികൾ
വർഗ്ഗം:Coordinates on Wikidata
ജാവേർചന്ദ് മേഘാനി
അദ്ദേഹം സാഹിത്യത്തിൽ രഞ്ജിത്റാം സുവർണ്ണ ചന്ദ്രക്, മഹിദാ പാരിതോഷിക് തുടങ്ങിയ നിരവധി പുരസ്കാരങ്ങൾ കരസ്ഥമാക്കി. നൂറിലധികം പുസ്തകങ്ങൾ അദ്ദേഹം രചിച്ചിട്ടുണ്ട്. അദ്ദേഹത്തിന്റെ ആദ്യ പുസ്തകം രബീന്ദ്രനാഥ ടാഗോറിന്റെ ബാലെ കഥാ-യു-കഹീനി എന്ന കുർബാനി നി കഥ (രക്തസാക്ഷി കഥകൾ) എന്ന കൃതിയുടെ വിവർത്തനം ആയിരുന്നു.1922-ൽ ആദ്യം പ്രസിദ്ധീകരിക്കപ്പെട്ടത്. ഗുജറാത്തി നാടൻ സാഹിത്യത്തിന് അദ്ദേഹം വലിയ സംഭാവനകൾ നൽകി. ഗ്രാമീണ ഗ്രാമത്തിൽ നിന്നും നാട്ടിലെത്തിച്ചേർന്ന അദ്ദേഹം, സൗരാഷ്ട്ര നി രാസ്ധർ വിവിധ വാല്യങ്ങളിൽ പ്രസിദ്ധീകരിച്ചു. ജൻമഭൂമി ഗ്രൂപ്പിന്റെ ഫുൾച്ച്ഹാബ് ദിനപത്രത്തിന്റെ എഡിറ്ററും ( ഇന്നുവരെ രാജ്കോട്ട് ൽ നിന്ന് പ്രസിദ്ധീകരിക്കുന്നു) ആയിരുന്നു അദ്ദേഹം.
സൌരാഷ്ട്രയിൽ നിന്നുള്ള അദ്ദേഹത്തിന്റെ നാടൻ കഥകളുടെ ഒരു ശേഖരം മകനായ വിനോദ് മേഘാനി ഇംഗ്ലീഷിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. ഇതുവരെ പ്രസിദ്ധീകരിച്ച മൂന്നു വാല്യങ്ങൾ എ നോബിൾ ഹെറിറ്റേജ്, എ ഷേഡ് ക്രിംസൺ , ദ റൂബി ഷേറ്റേർഡ് എന്നിവയാണ്.
ഗുജറാത്ത് ബോർഡ് സ്കൂളുകളിൽ (ജി.എസ്.ഇ.ബി) ഒരു പാഠ്യപദ്ധതിയുടെ ഭാഗമായി അദ്ദേഹത്തിന്റെ കവിതകൾ പഠിപ്പിക്കപ്പെടുന്നു.
ജീവിതം
ജവഹർചന്ദ് മേഘാനി ഗുജറാത്തിലെ ഛോട്ടിലയിൽ കാളിദാസിനും ധോലിമ മേഘാനിക്കും ജനിച്ചു. അദ്ദേഹത്തിന്റെ പിതാവ് കാളിദാസ് പോലീസ് ഫോഴ്സിൽ ജോലി ചെയ്തിരുന്നതിനാൽ ജവഹർചന്ദ്ന്റെ വിദ്യാഭ്യാസം രാജ്കോട്ടിലേയ്ക്കു മാറ്റി. അദ്ദേഹത്തിന് ലാൽചന്ദ്, പ്രഭാശങ്കർ എന്നീ രണ്ടു സഹോദരന്മാരുണ്ടായിരുന്നു. 24-ആമത്തെ വയസ്സിൽ ദമയന്തി എന്ന സ്ത്രീയെ വിവാഹം കഴിച്ചു. ഭാര്യയുടെ മരണശേഷം 36- ാം വയസ്സിൽ ചിത്രാദേവിയെ വിവാഹം കഴിച്ചു. അതിൽ ഒൻപത് കുട്ടികളുണ്ട്. ഇതിൽ മൂന്ന് പെണ്മക്കളാണ്. ഇന്ദു, പത്മലം, മുരളി, ബാക്കി 6 ആൺമക്കൾ മഹേന്ദ്ര, മസ്താൻ, നാനക്, വിനോദ്, ജയന്ത്, അശോക് എന്നിവരാണ്.
ആദ്യകാലം
ജവഹർചന്ദ് ലളിതവും, സുബോധവുമായ ഒരു ജീവിതം നയിക്കുകയും, അദ്ദേഹത്തിന്റെ ലാളിത്യം അദ്ദേഹത്തിന്റെ കോളേജിലെ സുഹൃത്തുക്കൾ അദ്ദേഹത്തെ രാജാ ജനക് എന്നു വിളിക്കാൻ പ്രേരിപ്പിക്കുകയും ചെയ്തു. ഒരു വെളുത്ത നീളമുള്ള അങ്കിയും, മുട്ടുവരെ താഴേക്കിറങ്ങിയ ദോത്തിയും, തലയിൽ ചുറ്റപ്പെട്ട ഒരു ടർബൻ എന്നിവ അദ്ദേഹത്തിന്റെ പതിവ് വസ്ത്രങ്ങളായിരുന്നു. 1912- ൽ മെട്രിക്കുലേഷനും 1917- ൽ ബി.എ. പൂർത്തിയാക്കുകയും ചെയ്തു. കൊൽക്കത്തയിൽ ജീവിതം ആരംഭിക്കുകയും ജീവൻലാൽ ആൻഡ് കമ്പനിയിൽ ചേരുകയും ചെയ്തു. 1918- ൽ അദ്ദേഹത്തിന്റെ തൊഴിലാളികളുടെ ഇഷ്ടത്തിൽ പേഴ്സണൽ അസിസ്റ്റന്റ് ആകുകയും അദ്ദേഹത്തെ പഗാഡിബാബു എന്ന് വിളിക്കാനും തുടങ്ങി. ബെലൂരിൽ, ക്രൗൺ അലുമിനിയം കമ്പനിയുടെ ഫാക്ടറി മാനേജറായിരുന്നു. 1919 -ൽ നാല് മാസത്തെ പര്യടനത്തിനായി അദ്ദേഹം ഇംഗ്ലണ്ടിലേക്കു പോയി.പിന്നീട് ഇന്ത്യയിൽ തിരിച്ചെത്തിയതിനുശേഷം കൊൽക്കത്തയിൽ രണ്ടര വർഷം അദ്ദേഹം തുടർന്നു. 1922- ൽ അദ്ദേഹം രാജ്കോട്ടിൽ നിന്നു പ്രസിദ്ധീകരിക്കുന്ന സൗരാഷ്ട്ര ആഴ്ചപ്പതിപ്പിന്റെ എഡിറ്റോറിയൽ ബോർഡിൽ ചേർന്നു.
സ്വാതന്ത്ര്യസമരത്തിലേയ്ക്കുള്ള സംഭാവനകൾ
1930- ൽ ബ്രിട്ടീഷുകാർക്കെതിരെ സ്വാതന്ത്ര്യ പോരാട്ടത്തിൽ പങ്കെടുക്കുന്ന ഇന്ത്യൻ യുവജനങ്ങളെ ആവേശമുണർത്താൻ വേണ്ടി എഴുതിയ സിന്ധുഡോ എന്ന പുസ്തകം എഴുതിയതിനായി രണ്ടു വർഷം ജയിൽ ശിക്ഷ അനുഭവിക്കേണ്ടിവന്നു. വട്ട മേശ സമ്മേളനത്തിനു വേണ്ടി ഗാന്ധിജിയുടെ ലണ്ടൻ സന്ദർശനത്തെ ആസ്പദമാക്കിയുള്ള 'കാവ്യ ത്രിപുടി' എന്ന ഗ്രന്ഥത്തിൽ ഇദ്ദേഹം എഴുതിയിട്ടുണ്ട്. ഈ കാലഘട്ടത്തിൽ അദ്ദേഹം സ്വതന്ത്രമായി എഴുതാൻ തുടങ്ങി, ഫൂൽചാബ് മാസികയുടെ എഡിറ്ററായി പ്രവർത്തിച്ചു. }}
ബാഹ്യ ലിങ്കുകൾ
.
വർഗ്ഗം:1896-ൽ ജനിച്ചവർ വർഗ്ഗം:1947-ൽ മരിച്ചവർ വർഗ്ഗം:ഗുജറാത്തി എഴുത്തുകാർ
അക്വാപോണിക്സ്
കരയിലും വെള്ളത്തിലും നടത്തുന്ന കൃഷിരീതികളെ സംയോജിപ്പിച്ചു രണ്ടിനും ഗുണമാകുന്ന രീതിയിൽ നടത്തുന്ന ഒരു സംയോജിത കൃഷിരീതിയാണ് അക്വാപോണിക്സ്.
നിരുക്തം
ഇവയെ സംയോജിപ്പിച്ച് നടത്തുന്നു കൃഷി രീതിയായതിനാൽ, പുതിയ രീതിയെ ഈ പേരുകളെ സംയോജിപ്പിച്ച് അക്വാപോണിക്സ് എന്ന് വിളിക്കുന്നു.
ചരിത്രം
ജൂലിയസ് സാക്സ് എന്ന ജർമ്മൻ ശാസ്ത്രജ്ഞ്നാൺ് 1860 ൽ മണ്ണില്ലാതെ ചെടികൾ വളർത്താമ്മെന്ന് കണ്ടുപിടിച്ചത്.
കൃഷിരീതി
വളരെ നല്ലതാണ് ഏറ്റവും നല്ല രീതിയിൽ നമ്മുടെ വീടുകളിൽ പരീക്ഷിക്കുവാൻ സാധിക്കുന്ന കൃഷി രീതിയും ആണ്
പുറത്തേയ്ക്കുള്ള കണ്ണികൾ
വർഗ്ഗം:കൃഷിരീതികൾ
സിദ്ധാർത്ഥ് പ്രിയദർശൻ
കേരളത്തിലെ ഒരു ഗ്രാഫിക് ഡിസൈനറാണ് സിദ്ധാർത്ഥ് പ്രിയദർശൻ. ചലച്ചിത്രസംവിധായകനായ പ്രിയദർശന്റെ മകനാണ് ഇദ്ദേഹം. അമേരിക്കയിൽ നിന്ന് ഗ്രാഫിക്സ് കോഴ്സ് കഴിഞ്ഞ ശേഷം പ്രിയദർശൻ സംവിധാനം ചെയ്ത മരക്കാർ: അറബിക്കടലിന്റെ സിംഹം എന്ന ചിത്രത്തിലൂടെ ആദ്യമായി വിഎഫ്എക്സ് സൂപ്പർ വൈസറായി പ്രവർത്തിച്ചു. ഈ ചിത്രത്തിലെ വിഷ്വൽ എഫക്ട്‌സിന് 2019-ലെ കേരള സംസ്ഥാന ചലച്ചിത്രപുരസ്കാരത്തിൽ പ്രത്യേക ജൂറി പുരസ്കാരം നേടി.
അവലംബം
വർഗ്ഗം:ഗ്രാഫിക് ഡിസൈൻ
ബിൻജാർപുരി പശു
പാൽ, കരട്, വളം എന്നിവയ്ക്കായി പരിപാലിക്കുന്ന ഒഡീഷയിലെ ജജ്പൂർ, കേന്ദ്രപാറ, ഭദ്രക് ജില്ലകളിൽ കാണപ്പെടുന്ന കന്നുകാലികളുടെ ഇനമാണ് ബിൻജാർപുരി. മുഴുവൻ ജജ്പൂർ ജില്ലയും കേന്ദ്രപാറ, ഭദ്രക് എന്നിവയുടെ സമീപ പ്രദേശങ്ങളും. ജാജ്പൂർ ജില്ലയിലെ ബാരി, ബിൻജാർപൂർ, ദസ്രതാപൂർ പ്രദേശങ്ങളിലാണ് കനത്ത കേന്ദ്രീകരണം
സ്വഭാവഗുണങ്ങൾ
മൃഗങ്ങൾ ഇടത്തരം വലിപ്പമുള്ളതും ശക്തവും പ്രധാനമായും വെളുത്ത നിറവുമാണ്. ചാരനിറം, കറുപ്പ് അല്ലെങ്കിൽ തവിട്ട് എന്നിവയാണ് ചില മൃഗങ്ങൾ. പുരുഷന്മാരിൽ, കോമ്പിന്റെ നിറം കണക്കിലെടുക്കാതെ, കൊമ്പും കഴുത്തും മുഖത്തിന്റെയും പിന്നിലെയും ചില ഭാഗങ്ങൾ കറുത്ത നിറത്തിലാണ്. കൊമ്പുകൾ ഇടത്തരം വലുപ്പമുള്ളതും മുകളിലേക്കും അകത്തേക്കും വളഞ്ഞവയാണ്. കാള 254 കിലോയും പശും 210കിലോയും ശരാശരി തൂക്കം കാണൂം.
പാലുത്പാദനം
ഒരു കറവക്കാലത്തെ പാലിന്റെ വിളവ് 915-1350 കിലോഗ്രാം. പാൽ കൊഴുപ്പ് 4.3-4.4% വരെയാണ്.
പരാമർശങ്ങൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
ദി ആർട്ട് ഓഫ് പെയിന്റിംഗ്
പതിനേഴാം നൂറ്റാണ്ടിലെ ഡച്ച് ചിത്രകാരനായ യോഹാൻ വെർമീർ വരച്ച എണ്ണച്ചായാചിത്രമാണ് ദി അലഗറി ഓഫ് പെയിന്റിംഗ് അല്ലെങ്കിൽ പെയിന്റെർ ഇൻ ഹിസ് സ്റ്റുഡിയോ എന്നും അറിയപ്പെടുന്ന ആർട്ട് ഓഫ് പെയിന്റിംഗ് (ഡച്ച്: അല്ലെഗോറി ഒപ്പ് ഡി ഷിൽ‌ഡെർകുൻസ്റ്റ്), ഓസ്ട്രിയൻ റിപ്പബ്ലിക്കിന്റെ ഉടമസ്ഥതയിലുള്ള ഈ ചിത്രം വിയന്നയിലെ കുൻതിസ്റ്റോറിഷെസ് മ്യൂസിയത്തിൽ പ്രദർശിപ്പിച്ചിരിക്കുന്നു.
വെർമീറിന്റെ ഏറ്റവും പ്രസിദ്ധമായ ഒന്നാണ് ഈ മിഥ്യാധാരണ ചിത്രം. 1868-ൽ ചിത്രകാരനായ യോഹാൻ വെർമീറിന്റെ ചിത്രം വീണ്ടും കണ്ടെത്തിയതിന് ഇന്ന് അറിയപ്പെടുന്ന തോറെ-ബർഗർ ഈ ചിത്രത്തെ ഏറ്റവും രസകരമായി കണക്കാക്കി. സ്വെറ്റ്‌ലാന ആൽപേർസ് ഇതിനെ അതുല്യവും തീവ്ര ഉൽക്കർഷച്ഛയുള്ളതുമാണെന്ന് വിശേഷിപ്പിക്കുന്നു. വാൾട്ടർ ലീഡ്‌കെ "കലാകാരന്റെ സാമർത്ഥ്യം രചനയുടെയും കൃത്യനിർവ്വഹണത്തിന്റെയും കലാനിപുണതയുടെയും പ്രദർശനത്തിനുള്ള അരങ്ങ് ആയ അദ്ദേഹത്തിന്റെ സ്റ്റുഡിയോയുടെ സാങ്കൽപ്പിക പതിപ്പ് ..."ആയി കാണുന്നു. ആൽബർട്ട് ബ്ലാങ്കർട്ടിന്റെ അഭിപ്രായത്തിൽ, "പ്രകൃതിദത്ത സാങ്കേതികതയെയും തിളക്കമാർന്ന പ്രകാശമുള്ള സ്ഥലത്തെയും സങ്കീർണ്ണമായ സംയോജിത രചനയെയും കുറ്റമറ്റ രീതിയിൽ സമന്വയിപ്പിക്കുന്ന മറ്റൊരു ചിത്രവും ഇല്ല."
പല കലാ ചരിത്രകാരന്മാരും ഇത് പെയിന്റിംഗിന്റെ ഒരു ഉപമയാണെന്ന് കരുതുന്നു. അതിനാൽ പെയിന്റിംഗിന് ഇതര തലക്കെട്ട് നൽകിയിരിക്കുന്നു. ഇതിന്റെ ഘടനയും ഐക്കണോഗ്രഫിയും എല്ലാചിത്രങ്ങൾക്കിടയിൽ ഏറ്റവും സങ്കീർണ്ണമായ വെർമീർ സൃഷ്ടിയാക്കുന്നു. വെർമീറിന്റെ ക്രൈസ്റ്റ് ഇൻ ദി ഹൗസ് ഓഫ് മാർത്ത ആന്റ് മറിയ എന്ന ചിത്രത്തിനുശേഷം ഇത് അദ്ദേഹത്തിന്റെ ഏറ്റവും വലിയ ചിത്രമാണ്.
അവലംബം
വർഗ്ഗം:1660-ലെ പെയിന്റിംഗുകൾ
തെക്കൻ ജക്കാർത്ത
ഇന്തോനേഷ്യയിലെ ജക്കാർത്തയുടെ പ്രത്യേക തലസ്ഥാന മേഖലയായ അഞ്ച് അഡ്മിനിസ്ട്രേറ്റീവ് നഗരങ്ങളിൽ (കോട്ട അഡ്മിനിസ്ട്രാസി) ഒന്നാണ് തെക്കൻ ജക്കാർത്ത (Jakarta Selatan). സൗത്ത് ജക്കാർത്ത സ്വയംഭരണാധികാരമുള്ള സിറ്റി കൗൺസിൽ അല്ല. അതിനാൽ ഇതിനെ ശരിയായ മുനിസിപ്പാലിറ്റിയായി അംഗീകരിച്ചിട്ടില്ല. ഇവിടത്തെ ജനസംഖ്യ 2010 ലെ സെൻസസിൽ ഇത് 2,062,232 ആയിരുന്നു. പുതിയ ഔദ്യോഗിക കണക്ക് (2019 മദ്ധ്യത്തിലേത്) 2,264,700 ആണ്. ജക്കാർത്തയിലെ അഞ്ച് അഡ്മിനിസ്ട്രേറ്റീവ് നഗരങ്ങളിൽ ഏറ്റവും ജനസംഖ്യയുള്ള ഭാഗങ്ങളിൽ മൂന്നാമത്തേതാണ് ഇത്. കിഴക്കേ ജക്കാർത്ത, തെക്കേ ജക്കാർത്ത എന്നിവിടങ്ങളിലാണ് ഇവിടത്തേക്കാൾ ജനസംഖ്യയുള്ളത്. കെബായോറൻ ബാറുവിലാണ് അഡ്മിനിസ്ട്രേറ്റീവ് സെന്റർ.
തെക്ക് ജക്കാർത്തയുടെ വടക്ക് സെൻട്രൽ ജക്കാർത്ത, കിഴക്ക് കിഴക്കൻ ജക്കാർത്ത, തെക്ക് ഡിപോക്ക് നഗരം, പടിഞ്ഞാറ് ജക്കാർത്ത, വടക്ക് പടിഞ്ഞാറ്, പടിഞ്ഞാറ് തംഗേരംഗ്, തെക്കൻ തംഗേരംഗ് നഗരങ്ങൾ.
സമ്പദ്‍വ്യവസ്ഥ
രണ്ടാം ലോക മഹായുദ്ധത്തിനു ശേഷമുള്ള കാലത്ത് ദക്ഷിണ ജക്കാർത്ത ഒരു ഉപഗ്രഹ നഗരമായി (പ്രത്യേകിച്ച് കെബായോറൻ ബാറു പ്രദേശം) ആസൂത്രണം ചെയ്തിരുന്നു. വിവിധ തരം ചരക്കുകൾക്കായി ചില വ്യാവസായിക കേന്ദ്രങ്ങളും ഈ പ്രദേശത്ത് നടത്തിയിരുന്നു. മറ്റുഭാഗങ്ങളുമായി താരതമ്യപ്പെടുത്തുമ്പോൾ സമ്പന്നമായ ഒരു ഭരണ നഗരമാണ് സൗത്ത് ജക്കാർത്ത, ഇടത്തരം മുതൽ ഉയർന്ന ക്ലാസ് വരെ ഭവനങ്ങളും പ്രധാന ബിസിനസ്സ് കേന്ദ്രങ്ങളും ഇവിടെയുണ്ട്. ജക്കാർത്തയിലെ എല്ലാ അഡ്മിനിസ്ട്രേറ്റീവ് നഗരങ്ങളെ അപേക്ഷിച്ച് ഏറ്റവും ഉയർന്ന മാനവ വികസന സൂചിക സൗത്ത് ജക്കാർത്തയിലാണ്, എച്ച്ഡിഐ 0.833 ആണ്.
തെക്കൻ ജക്കാർത്തയിലെ സെതിയാബുഡിയിലാണ് കേന്ദ്ര ബിസിനസ്സ് ജില്ലയുടെ ഭൂരിഭാഗവും കേന്ദ്രീകരിച്ചിരിക്കുന്നത്, സുദിർമാൻ സെൻട്രൽ ബിസിനസ് ഡിസ്ട്രിക്റ്റ് (എസ്‌സിബിഡി). തുടക്കത്തിൽ, എസ്‌സി‌ബിഡി ഒരു സേവന ദാതാവും റിയൽ എസ്റ്റേറ്റ് നിക്ഷേപവുമായിരുന്നു, എന്നാൽ ഇപ്പോൾ ഇത് ഇന്തോനേഷ്യയിലെ ഏറ്റവും സംയോജിത മിശ്രിത ഉപയോഗ മേഖലയായി മാറുകയാണ്. ലഘുചിത്രം| ഉച്ചകഴിഞ്ഞ് ജക്കാർത്ത സ്കൈലൈൻ.
പുറത്തേക്കുള്ള കണ്ണികൾ
വർഗ്ഗം:തെക്കൻ ജക്കാർത്ത
പി.കെ.കെ. ബാവ
കേരളത്തിലെ ഒരു പൊതുപ്രവർത്തകനും ഇന്ത്യൻ യൂണിയൻ മുസ്ലിം ലീഗ് നേതാവുമാണ് '''പി.കെ.കെ. ബാവ'''.
ജീവിതരേഖ
നൂറൂദ്ദിൻ മുഹമ്മദ് മുസ്ലിയാരിന്റേയും ഫാതിമ്മയുടേയും മകനായി 1949 സെപ്തംബർ 1 ന് ജനിച്ചു.
കുടുംബം
ഉമൈനയാണ് ഭാര്യ. 3 ആൺ കുട്ടികളും ഒരു പെൺ കുട്ടിയും.
അവലംബം
വർഗ്ഗം:ഒൻപതാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:സെപ്റ്റംബർ 1-ന് ജനിച്ചവർ വർഗ്ഗം:1949-ൽ ജനിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
സ്വച്ഛ് ഭാരത് മിഷൻ
2014 ഗാന്ധിജയന്തി ദിനത്തിൽ 'വൃത്തിയും വെടിപ്പുമുള്ള ഇന്ത്യ'യെന്ന സന്ദേശവുമായി ഭാരത സർക്കാർ  നടപ്പാക്കുന്ന പഞ്ചവത്സര പദ്ധതിയാണ് ‘സ്വച്ഛ്ഭാരത് മിഷൻ’. കേന്ദ്ര-സംസ്ഥാന സർക്കാറുകളുടെയും വിവിധ സംഘടനകളുടെയും വ്യവസായ സ്ഥാപനങ്ങളുടെയും സഹകരണത്തോടെയാണ് ഈ പദ്ധതി നടപ്പാക്കാനുദ്ദേശിക്കുന്നത്. ഈ പരിപാടിയുടെ ഭാഗമായി ആദ്യമായി ഗാന്ധിജയന്തി ദിനം പ്രവൃത്തിദിവസമായി മാറി.
ഉദ്ഘാടനം
രാജ്​ഘട്ടിലെ ഗാന്ധി സമാധിയിൽ പുഷ്​പാർച്ചന നടത്തി ഡൽഹി വാല്മീകി സദനിലേക്കുള്ള റോഡുകൾ പ്രധാനമന്ത്രി നരേന്ദ്ര മോദി വൃത്തിയാക്കി ഉദ്ഘാടനം നിർവഹിച്ചു. .
അവലംബം
വർഗ്ഗം:ശുചിത്വം വർഗ്ഗം:സർക്കാർ പദ്ധതികൾ
ബെറ്റി ബമ്പേഴ്സ്
ഒരു അമേരിക്കൻ രാഷ്ട്രീയക്കാരിയും ബാല്യകാല പ്രതിരോധ കുത്തിവയ്പ്പുകൾക്കായി വാദിച്ച ലോക സമാധാന പ്രവർത്തകയുമായിരുന്നു ബെറ്റി ലൂ ബമ്പേഴ്സ് (നീ ഫ്ലാനഗൻ; ജനുവരി 11, 1925 - നവംബർ 23, 2018). 1971 മുതൽ 1975 വരെ അർക്കൻസാസിലെ പ്രഥമ വനിതയായി സേവനമനുഷ്ഠിച്ചു. എല്ലാ അമേരിക്കൻ സ്കൂൾ കുട്ടികൾക്കും രോഗപ്രതിരോധ കുത്തിവയ്പ്പ് ഉറപ്പാക്കുന്നതിന് അവരും റോസലിൻ കാർട്ടറും ചേർന്ന് വിജയകരമായ ഒരു കാമ്പയിൻ നടത്തി. ബെറ്റി 1971 മുതൽ 1975 വരെ അർക്കൻസാസ് ഗവർണറും 1975 മുതൽ 1999 വരെ യുഎസ് സെനറ്ററും ആയിരുന്ന പരേതനായ ഡേൽ ബമ്പേഴ്സിന്റെ ഭാര്യയും ആയിരുന്നു.
മുൻകാലജീവിതം
സെയിൽസ്മാനും ലേലക്കാരനുമായ ഹെർമൻ എഡ്വേർഡ് "ബേബ്" ഫ്ലാനഗൻ, ഭാര്യ അദ്ധ്യാപികയായ ഓല കാലാൻസ് എന്നിവർക്ക് അർക്കൻസാസിലെ ഫ്രാങ്ക്ലിൻ കൗണ്ടിയിലെ ഗ്രാൻഡ് പ്രേരി കമ്മ്യൂണിറ്റിയിൽ ആണ് ബമ്പേഴ്‌സ് ജനിച്ചത്. രണ്ടാം ലോകമഹായുദ്ധസമയത്ത് കുടുംബം ഫോർട്ട് സ്മിത്തിലും അയോവ സംസ്ഥാനത്തും താമസിച്ചിരുന്ന കാലമൊഴികെ ഫ്രാങ്ക്ലിൻ കൗണ്ടിയിലാണ് അവർ വളർന്നത്.
ചിക്കാഗോ അക്കാദമി ഓഫ് ഫൈൻ ആർട്സ്, അയോവ സ്റ്റേറ്റ് യൂണിവേഴ്സിറ്റി എന്നിവയിൽ പഠിച്ച ശേഷം അവർ പ്രാഥമിക വിദ്യാലയത്തിൽ പഠിപ്പിച്ചു. 1949 ൽ അവർ നോർത്ത് വെസ്റ്റേൺ യൂണിവേഴ്സിറ്റിയിലെ ലോ സ്കൂളിൽ പഠിച്ചിരുന്ന ഹൈസ്കൂൾ സഹപാഠിയായ ഡേൽ ബമ്പേഴ്സിനെ വിവാഹം കഴിച്ചു. ഭർത്താവ് ലോ സ്കൂൾ വിദ്യാഭ്യാസം പൂർത്തിയാക്കിയ ശേഷം, ദമ്പതികൾ അർക്കൻസാസിലെ ചാൾസ്റ്റണിൽ താമസമാക്കി. അവിടെ ഡേൽ ബമ്പേഴ്‌സ് നിയമം അഭ്യസിക്കുകയും ബെറ്റി ഒരു പ്രാഥമിക സ്‌കൂൾ അധ്യാപികയായി ജോലി ചെയ്യുകയും ചെയ്തു. അവർക്ക് മൂന്ന് മക്കളുണ്ടായിരുന്നു.
അഡ്വക്കസി ഫോർ ചൈൽഡ്ഹുഡ് ഇമ്മ്യൂണൈസേഷൻ
1970 ൽ ഡേൽ ബമ്പേഴ്‌സ് ഗവർണറായി തിരഞ്ഞെടുക്കപ്പെട്ടു. 1971 ൽ അധികാരത്തിലേർപ്പെട്ടതിനുശേഷം അവർ സംസ്ഥാനത്തെ പ്രഥമ വനിതയാകുകയും കുട്ടികളുടെയും കുടുംബങ്ങളുടെയും ക്ഷേമത്തിൽ ശ്രദ്ധ കേന്ദ്രീകരിക്കാനും തീരുമാനിച്ചു.
അമേരിക്കൻ ഐക്യനാടുകളിൽ ബാല്യകാല രോഗപ്രതിരോധ കുത്തിവയ്പ്പുകളുടെ ഏറ്റവും കുറഞ്ഞ നിരക്കുകളിലൊന്നായ അർക്കൻസാസിനോട് പ്രതികരിച്ച അവർ സംസ്ഥാനത്തെ എല്ലാ കുട്ടികളെയും ബാല്യകാല രോഗങ്ങൾക്കെതിരെ പ്രതിരോധ കുത്തിവയ്പ്പ് നടത്തുന്നതിന് സംസ്ഥാനവ്യാപകമായി ഒരു കാമ്പയിൻ ആരംഭിച്ചു. അവരുടെ എവേരി ചൈൽഡ് '74 പ്രോഗ്രാം, ഇതിൽ സംസ്ഥാന സർക്കാർ, ഡോക്ടർമാരുടെയും നഴ്സുമാരുടെയും പ്രൊഫഷണൽ ഓർഗനൈസേഷനുകൾ, അർക്കൻസാസ് നാഷണൽ ഗാർഡ്, അർക്കൻസാസ് സർവകലാശാല വിപുലീകരണ സേവനം, ഫെയിത് ബേസ്ഡ് ഓർഗനൈസേഷനുകൾ, മറ്റ് സന്നദ്ധപ്രവർത്തകർ എന്നിവരുടെ സഹകരണ പ്രയത്നം ഉൾപ്പെടുന്നു. ഇത് വളരെ വിജയകരമായ ഒരു പ്രചാരണമായിരുന്നു. ഒരു ശനിയാഴ്ച മാത്രം 350,000 കുട്ടികൾക്ക് രോഗപ്രതിരോധ കുത്തിവയ്പ്പ് നൽകി. [ പ്രോഗ്രാമിന്റെ ഫലമായി, ഏത് യുഎസ് സ്റ്റേറ്റിനെക്കാളും ഏറ്റവും ഉയർന്ന ബാല്യകാല രോഗപ്രതിരോധ നിരക്ക് സംസ്ഥാനം നേടി. യുഎസ് സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ രാജ്യവ്യാപകമായി ഉപയോഗിക്കുന്നതിനുള്ള ഒരു മാതൃകയായി അർക്കൻസാസ് പ്രോഗ്രാം സ്വീകരിച്ചു.
ഡേൽ ബമ്പേഴ്സ് 1975 ൽ യുഎസ് സെനറ്റിൽ പ്രവേശിച്ചു. ഈ ദമ്പതികൾ വാഷിംഗ്ടൺ ഡി‌സിയിലേക്ക് മാറി. രണ്ട് വർഷത്തിന് ശേഷം, പുതിയ പ്രസിഡന്റായി ജിമ്മി കാർട്ടർ വാഷിംഗ്ടണിലെത്തിയപ്പോൾ, ബെറ്റി ബമ്പേഴ്സ് ബാല്യകാല രോഗപ്രതിരോധ കുത്തിവയ്പ്പ് രാജ്യവ്യാപകമായി ഒരു പ്രോഗ്രാമിന് പിന്തുണ തേടുകയും പ്രഥമ വനിത റോസലിൻ കാർട്ടറിന്റെ സഹായം തേടുകയും ചെയ്തു. സ്കൂളിൽ പ്രവേശിക്കുന്നതിനുമുമ്പ് കുട്ടികൾക്ക് പ്രതിരോധ കുത്തിവയ്പ് നൽകേണ്ടത് വളരെ കുറച്ച് സംസ്ഥാനങ്ങൾ മാത്രമാണെന്ന് കണ്ടെത്തിയ ശേഷം രണ്ട് സ്ത്രീകളും സേനയിൽ ചേർന്നു. ഈ ആവശ്യം അംഗീകരിക്കാൻ എല്ലാ സംസ്ഥാനങ്ങളെയും ബോധ്യപ്പെടുത്തുന്നതിനുള്ള ഒരു പ്രചരണം നടത്തി. വ്യക്തിഗത സംസ്ഥാന സർക്കാരുകളെ കേന്ദ്രീകരിച്ച് വെറും രണ്ട് വർഷത്തെ അഭിഭാഷക പ്രവർത്തനത്തിന് ശേഷം, എല്ലാ 50 യുഎസ് സംസ്ഥാനങ്ങൾക്കും സ്കൂൾ പ്രവേശനത്തിന് രോഗപ്രതിരോധം ആവശ്യമാണ് എന്ന ലക്ഷ്യം അവർ നേടി.
ഇരുനൂറിലധികം കുട്ടികളെ കൊന്ന 1989-1991 ലെ ഒരു മീസിൽസ് പകർച്ചവ്യാധി ബമ്പേഴ്‌സും കാർട്ടറും തമ്മിലുള്ള ഒരു പുതിയ സഹകരണത്തിന് കാരണമായി. പ്രീ-സ്ക്കൂൾ കുട്ടികൾക്ക് തടയാൻ കഴിയുന്ന രോഗങ്ങൾക്ക് ഇരയാകാൻ സാധ്യതയുണ്ടെന്ന് ആശങ്കാകുലരായ അവർ രണ്ട് വയസ് പ്രായമുള്ള എല്ലാ അമേരിക്കൻ കുട്ടികൾക്കും പ്രതിരോധ കുത്തിവയ്പ്പ് ഉറപ്പാക്കുക എന്ന ലക്ഷ്യത്തോടെ എവേരി ചൈൽഡ് ബൈ ടു എന്ന സംഘടനയും സ്ഥാപിച്ചു. ഓരോ സംസ്ഥാനത്തും ഔട്ട്‌റീച്ച് പ്രോഗ്രാമുകളും രോഗപ്രതിരോധ രജിസ്റ്ററുകളും സ്ഥാപിക്കാനുള്ള ഗ്രൂപ്പിന്റെ ശ്രമങ്ങൾ 2012 ൽ ജനനം മുതൽ രണ്ട് വയസ്സ് വരെയുള്ള കുട്ടികൾക്ക് 90 ശതമാനം രോഗപ്രതിരോധ നിരക്ക് വർധിപ്പിക്കാൻ കാരണമായതായി ബമ്പേഴ്‌സ് പറഞ്ഞു.
പീസ് ലിങ്ക്സ്
1981-ൽ കോളേജ് വിദ്യാർത്ഥിനിയായ മകളായ ബ്രൂക്കുമായുള്ള സംഭാഷണം ബമ്പേഴ്‌സിനെ ആണവായുധ മൽസരം അവസാനിപ്പിക്കുന്നതിൽ ശ്രദ്ധ കേന്ദ്രീകരിച്ചുകൊണ്ട് ഒരു സമാധാന പ്രവർത്തകയാകാൻ പ്രേരിപ്പിച്ചു. വാഷിംഗ്ടൺ ഡി.സിയിലേക്ക് ഒരുമിച്ച് അവർ ക്ലിഞ്ച് നദി മുറിച്ചുകടന്നു കൊണ്ട് പോകുമ്പോൾ ക്ലിഞ്ച് റിവർ ബ്രീഡർ റിയാക്ടർ പ്രോജക്റ്റിന്റെ പേര് ആണവയുദ്ധത്തിലോ ആണവ ദുരന്തത്തെത്തുടർന്നോ കുടുംബം എന്തുചെയ്യുമെന്ന് അമ്മയോട് ചോദിക്കാൻ ബ്രൂക്കിനെ പ്രേരിപ്പിച്ചു. "ശരി, ഹണി, ഞങ്ങൾ അർക്കൻസാസിലേക്ക് മടങ്ങുമെന്ന് ഞാൻ" ഊഹിക്കുന്നു "എന്ന ബമ്പേഴ്സിന്റെ ലഘുവായ പ്രതികരണം മകളെ നിശബ്ദമാക്കിയില്ല," അമ്മ, മണ്ടിയാകരുത് " അർക്കൻസാസ് നശിപ്പിക്കപ്പെട്ടാൽ എന്ത് സംഭവിക്കുമെന്ന് ചോദിച്ചു. മകൾ ആണവയുദ്ധത്തെ ഭാവിയിലേക്കുള്ള ഒരു യഥാർത്ഥ ഭീഷണിയായി കണക്കാക്കിയത് സമാധാനത്തിനായി ഒരു കാമ്പെയ്ൻ ആരംഭിക്കാൻ ബമ്പേഴ്‌സിനെ പ്രേരിപ്പിച്ചു.
തന്റെ സഹ സെനറ്റ് ഭാര്യമാരുമായും വാഷിംഗ്ടണിലെ സമാന ചിന്താഗതിക്കാരായ മറ്റ് സ്ത്രീകളുമായും ഇക്കാര്യം ചർച്ച ചെയ്ത ശേഷം താഴെത്തട്ടിലുള്ള സന്നദ്ധപ്രവർത്തനവുമായി ബന്ധപ്പെട്ട അവരുടെ മുൻ അനുഭവം അടിസ്ഥാനമാക്കി മുഖ്യധാരാ അമേരിക്കൻ സ്ത്രീകളെ ആണവായുധങ്ങൾ മരവിപ്പിക്കാനുള്ള പ്രചാരണത്തിലേക്ക് കൊണ്ടുവരാൻ ബമ്പേഴ്സ് തീരുമാനിച്ചു. 1982 ൽ ലിറ്റിൽ റോക്കിലെ പീസ് ലിങ്ക്സ് എന്ന സംഘടന അവർ ആരംഭിച്ചു. ന്യൂക്ലിയർ ആയുധ മൽസരത്തിന്റെ അനന്തരഫലങ്ങളെക്കുറിച്ച് സ്ത്രീകളെ ബോധവത്കരിക്കുന്നതിനും ലോകത്തിനായി പ്രചാരണത്തിൽ ഏർപ്പെടുന്നതിനും ഗാർഡൻ ക്ലബ്ബുകൾ, രക്ഷാകർതൃ ടീച്ചർ അസോസിയേഷനുകൾ, ചർച്ച് ഓർഗനൈസേഷനുകൾ തുടങ്ങിയ സ്ഥാപിത വനിതാ ഗ്രൂപ്പുകളുമായി പീസ് ലിങ്കുകൾ പ്രവർത്തിച്ചു. ചുരുങ്ങിയ സമയത്തിനുള്ളിൽ പീസ് ലിങ്ക്സ് അർക്കൻ‌സാസിനപ്പുറത്തേക്ക് വ്യാപിക്കുകയും യുണൈറ്റഡ് സ്റ്റേറ്റ്സിന് ചുറ്റും ഏകദേശം 30,000 അംഗങ്ങൾ ചേരുകയും ചെയ്തു. ശീതയുദ്ധം അവസാനിച്ചതിനുശേഷം 2001 ൽ പിരിച്ചുവിടുന്നതുവരെ 20 വർഷത്തോളം ഇത് ഒരു ദേശീയ സംഘടനയായി പ്രവർത്തിച്ചു.
ശേഷ ജീവിതം
പിന്നീടുള്ള വർഷങ്ങളിൽ, ബമ്പേഴ്സ് അർക്കൻസാസിലെ ലിറ്റിൽ റോക്കിലാണ് താമസിച്ചിരുന്നത്. പിൽക്കാലത്ത് എവേരി ചൈൽഡ് ബൈ റ്റു നേതൃത്വത്തിൽ അവരും റോസലിൻ കാർട്ടറും തുടർന്നു. 66 വയസ്സുള്ള ഭർത്താവ് ഡേൽ ബമ്പേഴ്‌സ് 2016 ജനുവരിയിൽ അൽഷിമേഴ്‌സ് രോഗത്തെത്തുടർന്ന് മരിച്ചു.
2018 നവംബർ 23 ന് 93-ാം വയസ്സിൽ ലിറ്റിൽ റോക്കിൽ ഡിമെൻഷ്യയും ഹിപ് ഒടിഞ്ഞതും മൂലം ബമ്പേഴ്‌സ് മരിച്ചു.
അവാർഡുകളും അംഗീകാരങ്ങളും
ബമ്പേഴ്‌സിന് ലഭിച്ച അവാർഡുകളിൽ ഇവ ഉൾപ്പെടുന്നു:
1994 ൽ, പീസ് ലിങ്ക്സ് അവർക്ക് ഒരു പ്രത്യേക പീസ് ലിങ്ക് സ്ഥാപക അവാർഡ് നൽകി. 1995 ൽ, പകർച്ചവ്യാധികൾക്കായുള്ള നാഷണൽ ഫൗണ്ടേഷന്റെ മാക്സ്വെൽ ഫിൻ‌ലാൻ‌ഡ് അവാർഡ് അവരും ഭർത്താവും പങ്കിട്ടു. 1998 ൽ, കുട്ടികളുടെ ആരോഗ്യത്തിലും പോളിയോ നിർമാർജനത്തിലുമുള്ള അവരുടെ പ്രതിബദ്ധതയ്ക്കുള്ള അംഗീകാരമായി മാർച്ച് ഓഫ് ഡൈംസ് സിറ്റിസൺ ഓഫ് ദി ഇയർ അവാർഡ് അവർ പങ്കിട്ടു. അമേരിക്കൻ അക്കാദമി ഓഫ് പീഡിയാട്രിക്സിന്റെ എക്സലൻസ് ഇൻ പബ്ലിക് സർവീസ് അവാർഡും ഈ ദമ്പതികൾ നേടിയിട്ടുണ്ട്.
അർക്കൻസാസിലെ കോൺവേയിലെ ഹെൻഡ്രിക്സ് കോളേജ്; ലിറ്റിൽ റോക്കിലെ അർക്കൻസാസ് സർവ്വകലാശാല, മസാച്ചുസെറ്റ്സ് സർവകലാശാല എന്നിവിടങ്ങളിൽ നിന്ന് ബമ്പേഴ്‌സിന് ഓണററി ബിരുദം ലഭിച്ചു.
പുറംകണ്ണികൾ
വർഗ്ഗം:1925-ൽ ജനിച്ചവർ വർഗ്ഗം:2018-ൽ മരിച്ചവർ
ലേഡി ഒലാവ് ബേഡൻ പവൽ
ഗൈഡ്സ് പ്രസ്ഥാനത്തിന് മഹത്തായ സേവനം നൽകിയ വനിതയാണ് ലേഡി ഒലാവ് ബേഡൻ പവൽ.
ജീവിതരേഖ
1889 ഫെബ്രുവരി 22 ന് ജനനം. ഗൈഡ്സ് പ്രസ്ഥാനത്തിന്റെ സ്ഥാപകനായ റോബർട്ട് ബേഡൻ പവലിന്റെ പത്നിയായിരുന്നു (1912–1941). 1918 ൽ ബ്രിട്ടനിലെ ചീഫ് ഗൈഡായി തെര‍ഞ്ഞെടുക്കപ്പെട്ടു. 1930 ൽ ഗൈഡ്സിന്റെ ആഗോളതലവനായിത്തീർന്നു. 1957 ൽ സ്കൗട്ട് - ഗൈഡ്സിനുള്ള പരമോന്നത ബഹുമതിയായ ബ്രോൺസ് വുൾഫ് അവാർഡ് നേടി.
അവലംബം
വർഗ്ഗം:1889-ൽ ജനിച്ചവർ വർഗ്ഗം:1877-ൽ മരിച്ചവർ വർഗ്ഗം:സ്കൗട്ട് പ്രസ്ഥാനം
യോഗി ആദിത്യനാഥ്
2017 മാർച്ച് 19 മുതൽ ഉത്തർപ്രദേശ് മുഖ്യമന്ത്രിയായി തുടരുന്ന ഹൈന്ദവ സന്യാസിയും മുതിർന്ന ബി.ജെ.പി നേതാവുമാണ് യോഗി ആദിത്യനാഥ്(അജയ്മോഹൻ ബിഷ്ത്, ജനനം: 05 ജൂൺ 1972'''). '''ഹൈന്ദവ ധർമ്മ സംരക്ഷത്തിനായി കർശന നിലപാട് സ്വീകരിക്കുന്ന യോഗി പാർട്ടിയിൽ തീവ്ര-ഹിന്ദുത്വ വാദിയായാണ് അറിയപ്പെടുന്നത്.
രാഷ്ട്രീയ ജീവിതം
ദി മോങ്ക് ഹൂ ബികെയിം ചീഫ് മിനിസ്റ്റർ  എന്ന പുസ്തകത്തിൽ മാത്രമാണ് അദ്ദേഹത്തിൻ്റെ വ്യക്തി ജീവിതത്തെക്കുറിച്ച് പറയുന്നത്.
പക്ഷേ എ.ബി.വി.പിയുടെ വിദ്യാർത്ഥി രാഷ്ട്രീയമായിരുന്നില്ല രാമക്ഷേത്രവും അയോദ്ധ്യയുമായിരുന്നു യോഗിയുടെ മനസിൽ എന്നാണ് ആത്മകഥയിൽ പറയുന്നത്. പക്ഷേ അപ്പോഴേയ്ക്കും യോഗി തീവ്ര-ഹിന്ദുത്വവാദിയായി മാറിക്കഴിഞ്ഞിരുന്നു. 1993-ൽ വീട് വിട്ടിറങ്ങിയ യോഗി അയോദ്ധ്യ രാമക്ഷേത്ര പ്രസ്ഥാനത്തിൽ ചേരാൻ ശ്രമിച്ചു. പിന്നീടാണ് അദ്ദേഹം ഗോരഖ്നാഥ് ആശ്രമത്തിലെത്തുന്നത്.
അന്ന് ആശ്രമത്തിൻ്റെ തലവനായിരുന്ന മഹന്ത് അവൈദ്യനാഥിൻ്റെ ശിഷ്യനായി സന്യാസി ദീക്ഷ സ്വീകരിച്ചു. അതിനുശേഷം അദ്ദേഹത്തിന് യോഗി ആദിത്യനാഥ് എന്ന പേര് നൽകുകയും മഹന്ത് അവൈദ്യനാഥിൻ്റെ പിൻഗാമിയായി നിയമിക്കുകയും ചെയ്തു.
ഗോ സംരക്ഷണ പ്രവർത്തനങ്ങളിൽ വ്യാപൃതനായി അതിൽ മുഴുകി ജീവിച്ച യോഗി അധികം വൈകാതെ തന്നെ ഗുരുവിൻ്റെ പ്രിയ ശിഷ്യനായി മാറി. പിന്നീട് ഗുരുവിൻ്റെ മരണശേഷം 2014 സെപ്റ്റംബർ 12ന് ഗോരഖ്നാഥ് ആശ്രമത്തിൻ്റെ മഹാ പുരോഹിതനായി നിയമിക്കപ്പെട്ടു. മുഖ്യമന്ത്രിയായിട്ടും ഇപ്പോഴും അദ്ദേഹം പദവി ഒഴിഞ്ഞിട്ടില്ല.
2002-ൽ രൂപീകരിച്ച ഹിന്ദു യുവവാഹിനി എന്ന സംഘടനയിലൂടെയാണ് രാഷ്ട്രീയ പ്രവേശനം. 1996-ലെ പൊതുതിരഞ്ഞെടുപ്പിൽ ഗുരുവായ മഹന്ത് അവൈദ്യനാഥിനു വേണ്ടി തിരഞ്ഞെടുപ്പ് പ്രചാരണത്തിന് നേതൃത്വം നൽകി. 1998-ൽ അവൈദ്യനാഥ് രാഷ്ട്രീയം വിട്ടപ്പോൾ യോഗി ആദിത്യനാഥിനാണ് ബി.ജെ.പി സീറ്റ് നൽകിയത്.
1998-ൽ ഗോരഖ്പൂരിൽ നിന്ന് ആദ്യമായി ലോക്സഭയിലേയ്ക്ക് മത്സരിച്ച് ജയിക്കുമ്പോൾ യോഗിയുടെ പ്രായം 26 വയസായിരുന്നു. പിന്നീട് അഞ്ച് തവണ കൂടി ഗോരഖ്പൂരിൽ നിന്ന് ലോക്സഭാംഗമായി തിരഞ്ഞെടുക്കപ്പെട്ടു.
1998-ൽ ആദ്യമായി ലോക്സഭാംഗമായതിനു ശേഷം യുവജന സംഘടനയായ ഹിന്ദു -യുവവാഹിനി രൂപീകരിച്ചു. ഇത് കിഴക്കൻ യു.പിയിൽ യോഗി ആദിത്യനാഥിൻ്റെ രാഷ്ട്രീയ വളർച്ചയ്ക്ക് സഹായകരമായി തീർന്നു.
ഉത്തർപ്രദേശ് മുഖ്യമന്ത്രി
2017-ലെ നിയമസഭ തിരഞ്ഞെടുപ്പിൽ 312 എം.എൽ.എമാർ ബി.ജെ.പിയെ പ്രതിനിധാനം ചെയ്തപ്പോൾ ലോക്സഭാംഗമായിരുന്ന യോഗി ആദിത്യനാഥിനെയാണ് പാർട്ടി മുഖ്യമന്ത്രി സ്ഥാനത്തേയ്ക്ക് പരിഗണിച്ചത്. 2017-ൽ ലോക്സഭാംഗത്വം രാജിവച്ച് മുഖ്യമന്ത്രിയായി അധികാരമേറ്റ യോഗി തിരഞ്ഞെടുപ്പിൽ മത്സരിക്കാതെ നിയമസഭ കൗൺസിൽ അംഗമായാണ് അഞ്ച് വർഷം കാലാവധി പൂർത്തിയാക്കിയത്.
2022-ലെ നിയമസഭ തിരഞ്ഞെടുപ്പിന് നേതൃത്വം നൽകിയതും അധികാരത്തിലെത്തിയതും യോഗി തന്നെയാണ്. 2022 മാർച്ച് 25ന് യോഗി ആദിത്യനാഥ് രണ്ടാം വട്ടവും മുഖ്യമന്ത്രിയായി സ്ഥാനമേറ്റു.
പുറത്തേക്കുള്ള കണ്ണികൾ
വർഗ്ഗം:ഉത്തർ‌പ്രദേശിലെ മുഖ്യമന്ത്രിമാർ വർഗ്ഗം:1972-ൽ ജനിച്ചവർ വർഗ്ഗം:ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നേതാക്കൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
ഗ്യാസ് ലേസർ
കൊഹെറൻ്റ് ലൈറ്റ് സൃഷ്ടിക്കുന്നതിന് ഒരു വാതകത്തിലൂടെ വൈദ്യുതധാര ഡിസ്ചാർജ് ചെയ്യുന്ന ലേസറാണ് ഗ്യാസ് ലേസർ എന്ന് അറിയപ്പെടുന്നത്. വൈദ്യുതോർജ്ജത്തെ ലേസർ ലൈറ്റ് ഔട്ട്‌പുട്ടിലേക്ക് പരിവർത്തനം ചെയ്യുക എന്ന തത്വത്തിൽ പ്രവർത്തിക്കുന്ന ആദ്യത്തെ കണ്ടിന്യുവസ് ലൈറ്റ് ലേസർ ഗ്യാസ് ലേസർ ആയിരുന്നു. ആദ്യത്തെ ഗ്യാസ് ലേസർ, ഹീലിയം-നിയോൺ ലേസർ (HeNe), ഇറാനിയൻ-അമേരിക്കൻ ഭൗതികശാസ്ത്രജ്ഞൻ അലി ജവാനും അമേരിക്കൻ ഭൗതികശാസ്ത്രജ്ഞനായ വില്യം ആർ. ബെന്നറ്റ് ജൂനിയറും ചേർന്ന് 1960 ൽ കണ്ടുപിടിച്ചു.
ഗ്യാസ് ലേസർ തരങ്ങൾ
കാർബൺ ഡൈ ഓക്സൈഡ് ലേസർ, അല്ലെങ്കിൽ CO2 ലേസറുകൾ 9.6 µm ലും 10.6 µm ലും നൂറുകണക്കിന് കിലോവാട്ട് പുറത്തുവിടും. വ്യവസായത്തിൽ, കട്ടിംഗിനും വെൽഡിങ്ങിനും ആയി ഇവ പലപ്പോഴും ഉപയോഗിക്കുന്നു. CO 2 ലേസറിന്റെ കാര്യക്ഷമത 10% ന് മുകളിലാണ്.
കാർബൺ മോണോക്സൈഡ് അല്ലെങ്കിൽ "സിഒ" ലേസറുുകൾക്ക് വളരെ വലിയ ഔട്ട്പുട്ടുകൾക്ക് സാധ്യതയുണ്ട്, പക്ഷേ കാർബൺ മോണോക്സൈഡ് വാതകത്തിന്റെ വിഷാംശം കാരണം ഈ തരത്തിലുള്ള ലേസറുകളുടെ ഉപയോഗം പരിമിതപ്പെടുത്തിയിരിക്കുന്നു. മനുഷ്യ ഓപ്പറേറ്റർമാർക്ക് ഈ മാരകമായ വാതകത്തിൽ നിന്ന് സംരക്ഷണം ആവശ്യമാണ്. കൂടാതെ, മുദ്രകൾ, ഗാസ്കറ്റുകൾ എന്നിവയുൾപ്പെടെ നിരവധി വസ്തുക്കൾക്കും ഇത് വളരെ വിനാശകരമാണ്.
ഹീലിയം-നിയോൺ (HeNe) ലേസറുകൾ ആവശ്യമുള്ള തരംഗദൈർഘ്യത്തിൽ കാവിറ്റി Q ക്രമീകരിക്കുന്നതിലൂടെ 160 ലധികം തരംഗദൈർഘ്യത്തിൽ ഓസിലേറ്റ് ചെയ്യാൻ കഴിയും. കാവിറ്റിയിൽ ഡിസ്പ്രെസീവ് എലമെന്റ് (ലിട്രോ പ്രിസം) ഉപയോഗിച്ചോ കണ്ണാടികളുടെ സ്പെക്ട്രൽ റെസ്പോൺസ് ക്രമീകരിച്ചോ ഇത് ചെയ്യാൻ കഴിയും. അവയുടെ കുറഞ്ഞ ചെലവും ബീം ഗുണങ്ങളും കാരണം 633 നാനോമീറ്ററിൽ പ്രവർത്തിക്കുന്ന യൂണിറ്റുകൾ സ്കൂളുകളിലും ലബോറട്ടറികളിലും വളരെ സാധാരണമാണ്.
നൈട്രജൻ ലേസർ, ഒരു വൈദ്യുത ഡിസ്ചാർജ് വഴി പമ്പ് ചെയ്യപ്പെടുന്ന മോളികുലാർ നൈട്രജനെ അതിന്റെ ഗെയിൻ മീഡിയമായി ഉപയോഗിച്ച്, സാധാരണയായി 337.1 നാനോമീറ്ററിൽ അൾട്രാവയലറ്റ് ശ്രേണിയിൽ പ്രവർത്തിക്കുന്നു.
അന്തരീക്ഷമർദ്ദത്തിലോ അതിന് മുകളിലോ ഉള്ള വാതക മിശ്രിതത്തിൽ ഉയർന്ന വോൾട്ടേജ് വൈദ്യുത ഡിസ്ചാർജ് ഉപയോഗിച്ചാണ് ടീ ലേസറുകൾക്ക് ഊർജ്ജം നൽകുന്നത്. "ടീ (TEA)" എന്നത് Transversely Excited Atmospheric എന്നതിൻ്റെ ചുരുക്കെഴുത്ത് ആണ്.
കെമിക്കൽ ലേസർ
കെമിക്കൽ ലേസറുകൾ ഒരു രാസപ്രവർത്തനത്താൽ പ്രവർത്തിക്കുന്നു. അവയ്ക്ക് തുടർച്ചയായ പ്രവർത്തനത്തിലൂടെ ഉയർന്ന ശക്തി നേടാൻ കഴിയും. ഉദാഹരണമായി, ഹൈഡ്രജൻ ഫ്ലൂറൈഡ് ലേസർ (2.7–2.9 µm) ഉം ഡ്യൂട്ടീരിയം ഫ്ലൂറൈഡ് ലേസറിൽ (3.8 µm) ഹൈഡ്രജൻ അല്ലെങ്കിൽ ഡ്യൂട്ടീരിയം വാതകം നൈട്രജൻ ട്രൈഫ്ലൂറൈഡിലെ എഥിലീന്റെ ജ്വലന ഉൽപ്പന്നങ്ങളുമായി സംയോജിപ്പിക്കുന്നു. ജോർജ്ജ് സി. പിമെന്റൽ ആണ് അവ കണ്ടുപിടിച്ചത്.
ഒരു വലിയ അളവിലുള്ള ഊർജ്ജം വേഗത്തിൽ പുറത്തുവിടാൻ അനുവദിക്കുന്ന ഒരു രാസപ്രവർത്തനമാണ് കെമിക്കൽ ലേസറുകൾക്ക് കരുത്ത് പകരുന്നത്. ഇത്തരം വളരെ ഉയർന്ന പവർ ലേസറുകൾ പ്രത്യേകിച്ചും സൈന്യത്തിന് താൽപ്പര്യമുള്ളവയാണ്. കൂടാതെ, വളരെ ഉയർന്ന ഊർജ്ജ നിലകളിൽ ഉള്ള കണ്ടിന്യൂവസ് വേവ് കെമിക്കൽ ലേസറുകൾക്ക് ചില വ്യാവസായിക ഉപയോഗങ്ങളുമുണ്ട്.
എക്‌സൈമർ ലേസർ
എക്‌സൈമർ ലേസറുകൾ എക്സൈറ്റഡ് ഡൈമർ അല്ലെങ്കിൽ എക്‌സൈമർ രാസപ്രവർത്തനം ഉപയോഗിക്കുന്നവയാണ്. അവ സാധാരണയായി അൾട്രാവയലറ്റ് ലൈറ്റ് ഉൽ‌പാദിപ്പിക്കുന്നു. ഇവ അർദ്ധചാലക ഫോട്ടോലിത്തോഗ്രാഫിയിലും ലാസിക് നേത്ര ശസ്ത്രക്രിയയിലും ഉപയോഗിക്കുന്നു. സാധാരണയായി ഉപയോഗിക്കുന്ന എക്‌സൈമർ തന്മാത്രകളിൽ F2 ( ഫ്ലൂറിൻ, 157 നാനോമീറ്ററിൽ എമിറ്റ് ചെയ്യുന്നു ), നോബിൾ ഗ്യാസ് സംയുക്തങ്ങൾ (ArF [193 nm], KrCl [222 nm], KrF [248 nm], XeCl [308 nm], XeF [351 nm]) എന്നിവയുണ്ട്.
അയോൺ ലേസറുകൾ
ആർഗോൺ-അയോൺ ലേസറുകൾ 351–528.7 നാനോമീറ്റർ പരിധിയിൽ പ്രകാശം പുറപ്പെടുവിക്കുന്നു. ഒപ്റ്റിക്സിനെയും ലേസർ ട്യൂബിനെയും ആശ്രയിച്ച് വ്യത്യസ്ത എണ്ണം ലൈനുകൾ ഉപയോഗയോഗ്യമാണ്, പക്ഷേ സാധാരണയായി ഉപയോഗിക്കുന്ന ലൈനുകൾ 458 നാനോമീറ്റർ, 488 നാനോമീറ്റർ, അല്ലെങ്കിൽ 514.5 നാനോമീറ്റർ ആണ്.
മെറ്റൽ- വേപ്പർ ലേസർ
അൾട്രാവയലറ്റ് തരംഗദൈർഘ്യങ്ങൾ സൃഷ്ടിക്കുന്ന ഗ്യാസ് ലേസറുകളാണ് മെറ്റൽ- വേപ്പർ ലേസർ. ഹീലിയം - സിൽവർ (HeAg) (224 നാനോമീറ്റർ), നിയോൺ - കോപ്പർ (NeCu) (248 നാനോമീറ്റർ) ഹീലിയം - കാഡ്മിയം (HeCd) (325 നാനോമീറ്റർ) എന്നിവ ഉദാഹരണങ്ങളാണ്. ഈ ലേസറുകൾ‌ക്ക് പ്രത്യേകിച്ച് 3 GHz (500 ഫെമറ്റോമീറ്ററുകൾ) ൽ താഴെയുള്ള നാരോ ഓസിലേഷൻ ലൈൻ‌വിഡ്ത്ത് ഉണ്ട്. അവ ഫ്ലൂറസെൻ സപ്രസ്ഡ് രാമൻ സ്പെക്ട്രോസ്കോപ്പിയിൽ ഉപയോഗിക്കുന്നു.
പച്ച (510.6 nm) മഞ്ഞ (578.2) nm) എന്നീ രണ്ട് സ്പെക്ട്രൽ ലൈൻ ഉള്ള കോപ്പർ വേപ്പർ ലേസർ, ദൃശ്യ സ്പെക്ട്രത്തിലെ ഏറ്റവും ഉയർന്ന കാര്യക്ഷമതയുള്ള ഏറ്റവും ശക്തമായ ലേസർ ആണ്.
അവലംബം
വർഗ്ഗം:അമേരിക്കൻ കണ്ടുപിടിത്തങ്ങൾ വർഗ്ഗം:ഗ്യാസ് ലേസറുകൾ
വെള്ളൂരം
രൂപവിവരണം
രണ്ടുമീറ്ററോളം ഉയരം വയ്ക്കുന്ന ഈ കുറ്റിച്ചെടിയുടെ പുറത്തെല്ലാം വെള്ളനിറത്തിലുള്ള ചെറുരോമങ്ങളുണ്ടായിരിക്കും. flannel weed എന്ന പേര് അതിൽനിന്നും വന്നതാവണം.
ഔഷധഗുണങ്ങൾ
ബല എന്ന് ആയുർവേദത്തിൽ അറിയപ്പെടുന്ന വളരെപ്രസിദ്ധമായ ഒരു ആയുർവേദഔഷധമാണ് വെള്ളൂരം. കായും ഇലയും വേരും ഔഷധമായി ഉപയോഗിക്കുന്നു. ജലദോഷസംബന്ധമായ അസുഖങ്ങൾക്ക് ബ്രസീലിലും ആഫ്രിക്കയിലും ഇതുമരുന്നായി ഉപയോഗിക്കുന്നു. ഹൃദയത്തെയും കേന്ദ്ര നാഡീവ്യൂഹത്തേയും ഉദ്ദീപിപ്പിക്കാൻ കഴിവുള്ള ephedrine ഇതിൽ അടങ്ങിയിരിക്കുന്നു. മുറിവിൽ ഇല അരച്ചുതേക്കാറുണ്ട്, പനിക്കെതിരെ ഉപയോഗിച്ചുവരുന്നു. ചെടിയിൽ മുഴുവനും ആൽക്കലോയിഡുകൾ അടങ്ങിയിട്ടുണ്ട്. വിത്തിലാണ് ഏറ്റവും കൂടുതൽ ഉള്ളത്.
വിഷാംശം
വെള്ളൂരത്തിന്റെ തുടർച്ചയായ ഉപയോഗം ആരോഗ്യത്തിനു നല്ലതല്ല. വെള്ളുരത്തിൽ അടങ്ങിയിട്ടുള്ള ephedrine തന്നെയാണിതിനു കാരണം. അതിനാൽ ഭക്ഷണത്തിൽ ഇത് ഉൾപ്പെടുത്തുന്നതിനെ പല അമേരിക്കൻ സംസ്ഥനങ്ങളിലും നിയന്ത്രണമുണ്ട്. ശരീരഭാരം കുറയ്ക്കാൻ ephedrine ഉപയോഗിക്കാറുണ്ട്.
മറ്റ് ഉപയോഗങ്ങൾ
തണ്ടിൽ നിന്നും കിട്ടുന്ന നാര് കയർ ഉണ്ടാക്കാൻ ഉപയോഗിക്കാറുണ്ട്. ആഫിക്കയിൽ പലയിടത്തും കൊട്ടമെടയാൻ ഇതിന്റെ തണ്ട് എടുക്കാറുണ്ട്. ചൂലുണ്ടാക്കാൻ വ്യാപകമായിത്തന്നെ വെള്ളൂരം ഉപയോഗിക്കുന്നു. നൈജീരിയയിൽ ഇല കറിവയ്ക്കാനെടുക്കുന്നു, ഇല നല്ലൊരു കാലിത്തീറ്റയാണ്. ഇല ചതച്ചാൽ കിട്ടുന്ന പശ ടാൻസാനിയയിൽ പാത്രങ്ങളുടെ തുള അടയ്ക്കാനെടുക്കുമ്പോൾ നൈജീരിയയിൽ അമ്പിന്റെ അറ്റത്ത് വിഷമായി ഉപയോഗിക്കുന്നു. ബെനിനിൽ അർബുദത്തിനും രക്താർബുദത്തിനും ഈ ചെടി മുഴുവനായി ഉപയോഗിക്കുന്നു.
മറ്റു ഭാഷകളിലെ പേരുകൾ
Flannel weed, heart-leaf sida, Indian ephedra (En). Balai poilu, herbe à paniers, sida à feuilles en cœur (Fr). Guanxuma (Po). Mgaaga paka (Sw).
ദിഷ പതാനി
ഒരു ഇന്ത്യൻ ചലച്ചിത്ര നടിയാണ് ദിഷ പതാനി. 2015 ൽ പുറത്തിറങ്ങിയ ലോഫർ എന്ന തെലുങ്ക് ചലച്ചിത്രമാണ് ആദ്യ ചിത്രം. മഹേന്ദ്ര സിങ് ധോണിയുടെ ജീവിത കഥ പറയുന്ന എം. എസ്. ധോണി:ദി അൺടോൾഡ് സ്‌റ്റോറിയാണ് (2016) എന്ന ബോളിവുഡ് ചിത്രമാണ് ഹിന്ദിയിലെ ആദ്യ ചിത്രം.
കരിയർ
നീരജ് പാണ്ഡേ സംവിധാനം ചെയ്ത എം. എസ്. ധോണി: ദി അൺടോൾഡ് സ്‌റ്റോറി എന്ന ചിത്രം ദിഷക്ക് കരിയറിൽ ഒരു വഴിത്തിരിവായി. ഇന്ത്യൻ ക്രിക്കറ്റ് ടീമിന്റെ മുൻ ക്യാപ്റ്റൻ മഹേന്ദ്ര സിങ് ധോണിയുടെ ജീവിതകഥ പറയുന്ന ചിത്രത്തിൽ ധോണിയായി അഭിനയിച്ച സുശാന്ത് സിങിന്റെ കൂട്ടുകാരിയുടെ വേഷമായിരുന്നു ദിഷക്ക്. കാർ അപകടത്തിൽ മരണമടഞ്ഞ പ്രിയങ്ക ഝായുടെ വേഷമായിരുന്നു ചിത്രത്തിൽ. ഫോക്സ് സ്റ്റാർ സ്റ്റുഡിയോ നിർമ്മിച്ച ഈ ചിത്രം 2016 സെപ്തംബർ 30 നാണ് റിലീസ് ചെയ്തത്. കൂടാതെ, സോനു സൂദുനൊപ്പം ജാക്കി ചാന്റെ കുങ് ഫു യോഗ എന്ന ചിത്രത്തിലും അഭിനയിച്ചിട്ടുണ്ട്.
ഫിലിമോഗ്രാഫി
ലഘുചിത്രം|Patani in 2017
പുറത്തേക്കുള്ള കണ്ണികൾ
വർഗ്ഗം:തെലുഗു ചലച്ചിത്രനടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
രേഷ്മ (ഗായിക)
പാകിസ്താനിലെ പ്രശസ്തയായ ഒരു നാടൻപാട്ടുകാരിയാണ് രേഷ്മ.
ജീവചരിത്രം
രാജസ്ഥാനിലെ ബിക്കാനീറിൽ ഒരു ബഞ്ചാര‍ കുടുംബത്തിൽ 1947 ൽ ജനിച്ചു. ഇവരുടെ പിതാവ് ഹാജി മമദ് മുഷ്താഖ് ഒട്ടകത്തിന്റേയും കുതിരയുടെയും വ്യാപാരിയായിരുന്നു .ഇസ്ലാം മതത്തിലേക്ക് പരിവർത്തനം ചെയ്യപ്പെട്ട ഗോത്രത്തിൽ പെട്ടവരായിരുന്നു രേഷ്മ. ഇന്ത്യയുടെ വിഭജനത്തിന് കുറച്ച് നാളുകൾക്ക് ശേഷം ഇവരുടെ ഗോത്രം പാകിസ്താനിലെ കറാച്ചിയിലേക്ക് കുടിയേറി.
ഔപചാരിക വിദ്യാഭ്യാസം ലഭിക്കാത്ത ഇവർ സിന്ധിലെ സിദ്ധരുടെ ആരാധനാലയങ്ങളിൽ (Mazars (shrines) of the mystic saints of Sindh) പാടിയാണ് ചെറുപ്പകാലം ചെലവഴിച്ചത്.
പ്രശസ്തിയിലേക്ക്
"ദമാ ദം മസ്ത് കലന്തർ", "ഹൈ ഒ റബ്ബാ നയ്യൊ ലഗ്‌ദാ ദിൽ മേരാ", "സുന് ചർഖെ ദി മിഠി മിഠി കൂക് മാഹിയാ മെയ്‌നു യാദ് ഓന്ദാ", "വെ മെ ചോറി ചോറി", "അഖിയാ നൊ രെഹെൻ ദെ അഖ്‌യാ ദെ ഖോൽ ഖോൽ" തുടങ്ങിയവ ഇവരുടെ പ്രശസ്തമായ പാട്ടുകളിൽ ചിലതാണ്.
അവലംബം
വർഗ്ഗം:നാടോടി ഗായകർ വർഗ്ഗം:പാകിസ്താനി കലാകാരന്മാർ വർഗ്ഗം:സിതാര എ ഇംതിയാസ് പുരസ്കാരജേതാക്കൾ വർഗ്ഗം:1947-ൽ ജനിച്ചവർ വർഗ്ഗം:പാകിസ്താനി നാടോടി ഗായകർ വർഗ്ഗം:പാകിസ്താനി ചലച്ചിത്ര ഗായകർ
ആവർത്തിത ദശാംശം
ദശാംശബിന്ദുവിന്റെ വലതുഭാഗത്തെ അക്കങ്ങൾ അവസാനിയ്ക്കാതെ ആവർത്തിയ്ക്കുന്ന ദശാംശ സംഖ്യകളെയാണ് ആവർത്തിത ദശാംശം(Repeating Decimal) എന്നുപറയുന്നത്.
ഇതു ചുരുക്കത്തിൽ സൂചിപ്പിക്കാനായി ആവർത്തിച്ചുവരുന്ന സംഖ്യകളുടെ മുകളിൽ ഒരു വര ഇടാറുണ്ട്.
അവലംബം
വർഗ്ഗം:ഗണിതശാസ്ത്രപദസൂചികൾ
പെപ്പർസ് ഗോസ്റ്റ്
ഇംഗ്ലീഷ് ശാസ്ത്രജ്ഞനായ ജോൺ ഹെൻറി പെപ്പറിന്റെ (1821-1900) പേരിലാണ് ഇതിന് ഈ പേര് നൽകിയിരിക്കുന്നത്. അദ്ദേഹം 1862-ൽ ഒരു തിയേറ്റർ പ്രദർശനത്തിലൂടെ ഇഫക്റ്റ് ജനകീയമാക്കാൻ തുടങ്ങി. 1860-കളിലും തുടർന്നുള്ള ദശകങ്ങളിലും ഈ നോവൽ സ്റ്റേജ് ഇഫക്റ്റ് ഉപയോഗിച്ച പ്രേത-പ്രമേയ നാടകങ്ങൾക്കായി ഒരു അന്താരാഷ്ട്ര പ്രചാരം ആരംഭിച്ചു.
വിനോദത്തിനും കുപ്രസിദ്ധിയ്ക്കുമായി മിഥ്യാധാരണ വ്യാപകമായി ഉപയോഗിക്കുന്നു. പഴയ കാർണിവൽ സൈഡ്‌ഷോകളിൽ കാണുന്ന ഗേൾ-ടു-ഗൊറില്ല ട്രിക്ക്, ഹോണ്ടഡ് മാൻഷനിലെ "പ്രേതങ്ങൾ", കാലിഫോർണിയയിലെ ഡിസ്‌നിലാൻഡിലെ പിനോച്ചിയോയുടെ ഡെയറിങ് ജേർണിലെ "ബ്ലൂ ഫെയറി" എന്നിവ ഇതിൽ ഉൾപ്പെടുന്നു. ടെലിപ്രോംപ്റ്ററുകൾ പെപ്പർസ് പ്രേതത്തിന്റെ ഒരു ആധുനിക പ്രയോഗമാണ്. 2006-ൽ അലക്‌സാണ്ടർ മക്വീൻ ശേഖരമായ ദ വിഡോസ് ഓഫ് കുള്ളോഡൻ എന്ന റൺവേ ഷോയിൽ കേറ്റ് മോസിന്റെ ലൈഫ്-സൈസ് ഇല്യൂഷൻ പ്രദർശിപ്പിക്കാൻ ഈ സാങ്കേതികവിദ്യ ഉപയോഗിച്ചു.
External links
വർഗ്ഗം:ജാലവിദ്യ
എറെമൽ‌ചെ റൊട്ടണ്ടിഫോളിയ
തെക്കുപടിഞ്ഞാറൻ അമേരിക്കൻ ഐക്യനാടുകളിലെ മൊജാവേ മരുഭൂമിയിലെയും കൊളറാഡോ മരുഭൂമിയിലെയും സ്വദേശിയും മാൽവേസീ കുടുംബത്തിലെ ഒരു പൂച്ചെടിയാണ് ഡെസേർട്ട്-ഫൈവ് സ്പോട്ട് എന്നും അറിയപ്പെടുന്ന എറെമൽ‌ചെ റൊട്ടണ്ടിഫോളിയ. 50 മുതൽ 1,500 മീറ്റർ വരെ ഉയരത്തിൽ സ്ഥിതിചെയ്യുന്ന സ്‌ക്രബ്‌ലാൻഡുകൾ, മരുഭൂമിയിലെ പരന്നഭാഗം, തുറന്ന കല്ല് പ്രദേശങ്ങൾ എന്നിവിടങ്ങളിൽ ഈ വാർഷിക ദ്വിബീജപത്രസസ്യം  കാണപ്പെടുന്നു. അൻസ-ബോറെഗോ ഡെസേർട്ട് സ്റ്റേറ്റ് പാർക്കിലും തെക്കൻ കാലിഫോർണിയയിലെ ഡെത്ത് വാലി നാഷണൽ പാർക്കിലും ഇത് കാണാം. ഇത് നെവാഡയിലും യൂട്ടയിലും ഈ സസ്യത്തെ കാണാൻ കഴിയുന്നു. സാധാരണയായി ഈ വൈൽഡ് ഫ്ലവർ മാർച്ച് മുതൽ മെയ് വരെ മാത്രമേ കാണപ്പെടുന്നുള്ളൂ.
പുറത്തേക്കുള്ള കണ്ണികൾ
വർഗ്ഗം:അരിസോണയിലെ സസ്യങ്ങൾ വർഗ്ഗം:മാൽവേസീ
മൗലാന റഹ്മത്തുള്ള കൈർനവി
പത്തൊമ്പതാം നൂറ്റാണ്ടിൽ ഡെൽഹിയിൽ ജീവിച്ചിരുന്ന ഇസ്ലാമികപണ്ഡിതനാണ് മൗലാന റഹ്മത്തുള്ള കൈർനവി (ജീവിതകാലം: 1818-1891). ക്രിസ്തുമതത്തിനും ക്രിസ്ത്യൻ മിഷണറി പ്രവർത്തനത്തിനെതിരെയുമുള്ള വിമർശനത്തിന്റെ പേരിലാണ് ഇദ്ദേഹത്തിന്റെ പ്രശസ്തി.
1852-ൽ കൈർനവി, ഇസ്ലാം മതത്തെ ന്യായീകരിച്ചുകൊണ്ടും ജർമൻ ബൈബിൾ പണ്ഡിതരുടെ പുതിയ കണ്ടെത്തലുകളെ അടിസ്ഥാനമാക്കി ക്രിസ്ത്യൻ സുവിശേഷങ്ങളിലെ തെറ്റുകളും പൊരുത്തക്കേടുകളും വിമർശിച്ചുകൊണ്ടുമുള്ള ഇജാലത് അൽ അവ്ഹാം (സംശയദുരീകാരി) എന്ന ഒരു ലഘുലേഖയിറക്കുകയും ഇത് വ്യാപകമായി പ്രചരിക്കുകയും ചെയ്തു. ഡെൽഹിയിലെ ക്രിസ്ത്യൻ മിഷണറിപ്രവർത്തനത്തിനെതിരെയുള്ള ആദ്യത്തെ പ്രതികരണങ്ങളിലൊന്നാണിത്.
കുറിപ്പുകൾ
വർഗ്ഗം:ഇസ്ലാമികപണ്ഡിതർ
അശേഷഭാജകഖണ്ഡം
ഒരു പൂർണ്ണസംഖ്യയെ ശിഷ്ടമില്ലാതെ ഹരിക്കാനാവുന്ന സംഖ്യയെ ആണ് അശേഷഭാജകഖണ്ഡം അഥവാ Aliquot Parts എന്നു വിളിക്കുന്നത്.
അശേഷഭാജകഖണ്ഡത്തെ ഉപഗുണിതം എന്നും വിളിക്കാറുണ്ട്.
ഉദാ: 16 ന്റെ അശേഷഭാജകഖണ്ഡം അഥവാ ഉപഗുണിതമാണ് 4.
അവലംബം
വർഗ്ഗം:ഗണിതശാസ്ത്രപദസൂചികൾ
ഫ്രാങ്ക് ഫാരിയൻ
യൂറോപ്യൻ സംഗീത വൃന്ദമായിരുന്നു ബോണി എമ്മിന്റെ സ്ഥാപകനും നിരവധി സംഗീതറെക്കോഡുകളുടെ നിർമ്മാതാവുമായിരുന്നു ഫ്രാങ്ക് ഫാരിയൻ(ജ: 18 ജൂലൈ 1941, കൈൺ,ജെർമ്മനി).ഗാനശില്പങ്ങൾക്കും ഫാരിയൻ രൂപം നൽകിയിട്ടുണ്ട്.
പുറംകണ്ണികൾ
വർഗ്ഗം:സംഗീതജ്ഞർ വർഗ്ഗം:1941-ൽ ജനിച്ചവർ
ഹൻസൽ മേഹ്ത്ത
2013-ലെ മികച്ച സിനിമാസംവിധായകനുള്ള ഇന്ത്യൻ ദേശീയ ചലച്ചിത്ര അവാർഡ് ലഭിച്ച സംവിധായകനാണ് ഹൻസൽ മേത്ത. അദ്ദേഹത്തിന്റെ ഷാഹിദ് എന്ന ചലച്ചിത്രത്തിനാണ് അവാർഡ് ലഭിച്ചത്.
External links
വർഗ്ഗം:ഹിന്ദി ചലച്ചിത്രസംവിധായകർ വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ